
转讜住驻讜转





	讻诇 注讜祝 砖驻讜专讞 注诇讬讜 诪讬讚 谞砖专祝. 砖讛讚讘专讬诐 砖诪讞讬诐 讻谞转讬谞转诐 讘住讬谞讬 砖谞转谞讛 转讜专讛 讘讗砖 讜讻注谞讬谉 讝讛 诪爪讬谞讜 讘诪讚专砖 讘注讜讘讚讗 讚专讘讬 讗诇讬注讝专 讜专讘讬 讬讛讜砖注 砖讛讬讜 诪住讜讘讬谉 讘住注讜讚讛 讜诇讬讛讟讛 讛讗砖 住讘讬讘诐: 讛诇讻转讗 谞讬谞讛讜. 讛诇讻转讗 讛讬讗 讙专住讬谞谉 诇砖讜谉 讬讞讬讚 讚讞讚讗 诪讬谞讬讬讛讜 讛诇讻转讗 讜转讜 诇讗 讜讘专讬砖 讘谞讜转 讻讜转讬诐 (谞讚讛 讚祝 诇讘.) 讙讘讬 讗讬谉 诇讬 讗诇讗 讗砖讛 谞拽讟 诇砖讜谉 专讘讬诐 诇驻讬 砖诪住讜驻拽 注诇 砖谞讬讛诐 讛讬 诪讬谞讬讬讛讜 讛诇讻转讗:





专讘讬谞讜 讞谞谞讗诇

讗讘诇 讛讻讗 讚诇讗 诪讘讟诇 诇讬讛 诇住讚讬谉 讗讬诪讗 诇讗 转讬讘讟诇 谞诪爪讗 讛讚讘专 住驻拽. 讜讻谉 砖讗诇讜 砖诇砖讬诐 讛诇讻讜转 讗转 专' 讗诇讬注讝专 讘注谞讬谉 住讜讻讛. 讬"讘 讛砖讬讘 诇讛谉. 



讬"讞 讗诪专 诇讛谉 诇讗 砖诪注转讬. 



讗诪专讜 诇讜 讻诇 讚讘专讬讱 讗讬谞谉 讗诇讗 诪驻讬 讛砖诪讜注讛. 讗诪专 诇讛谉 讛讝拽拽转讜谞讬 诇讜诪专 讚讘专 砖诇讗 砖诪注转讬 诪驻讬 专讘讜转讬 讜讘讗 诇讛讜讚讬注 砖诇讗 谞转专砖诇 讘砖讬诪讜砖 讘讛诪"讚 讗诪专 诇注讜诇诐 诇讗 拽讚诪谞讬 讗讚诐 诇讘讛诪"讚 讜诇讗 讬砖谞转讬 讘讜 砖讬谞转 拽讘注 讜诇讗 注专讗讬 讜诇讗 讛谞讞转讬 讗讚诐 讘讘讛诪"讚 讜讬爪讗转讬 讜诇讗 砖讞转讬 砖讬讞转 讞讜诇讬谉 讜诇讗 讗诪专转讬 讚讘专 砖诇讗 砖诪注转讬 诪专讘讜转讬 砖讛讬讛 谞讜讛讙 专' 讗诇讬注讝专 讻诪谞讛讙 专讬讘"讝 讘讻诇 讗诇讜 讜讛讬讛 注讜讚 专讬讘"讝 谞讜讛讙 诇讗 讛诇讱 讚' 讗诪讜转 讘诇讗 转讜专讛 讜讘诇讗 转驻讬诇讬谉. 



讜诇讗 诪爪讗讜 讗讚诐 讬讜砖讘 讚讜诪诐 讗诇讗 砖讜谞讛 讜诇讗 驻转讞 讗讚诐 讚诇转 诇转诇诪讬讚讬诐 讗诇讗 讛讜讗. 诪讻诇诇 砖讛讬讛 诪砖讻讬诐 讜诪拽讚讬诐. 讜诇讗 讗诪专 讛讙讬注 讝诪谉 诇爪讗转 诪讘讛诪"讚 讞讜抓 诪注专讘讬 驻住讞讬诐 砖讘转讜转 讜讬诪讬诐 讟讜讘讬诐:
转"专 驻' 转诇诪讬讚讬诐 讛讬讜 诇讛诇诇 讛讝拽谉. 



诇' 诪讛谉 专讗讜讬谉 砖转砖专讛 砖讻讬谞讛 注诇讬讛谉 讻诪砖讛 专讘讬谞讜 讜诇' 诪讛谉 [专讗讜讬谉] 砖转注诪讜讚 诇讛谉 讞诪讛 讻讬讛讜砖注 讘谉 谞讜谉 讜注砖专讬诐 讘讬谞讜谞讬讬诐. 讛讙讚讜诇 砖讘讻讜诇诐 讬讜谞转谉 讘谉 注讜讝讬讗诇 讗诪专讜 注诇讬讜 讻诇 注讜祝 砖驻讜专讞 注诇讬讜 讘讗讜讬专 讘砖注讛 砖讛讬讛 注讜住拽 讘转讜专讛 诪讬讚 谞砖专祝 讻诇讜诪专 讝讬讜 讛砖讻讬谞讛 讛讬讛 讘诪讜砖讘讜. 拽讟谉 砖讘讻讜诇谉 专讬讘"讝 讗诪专讜 注诇讬讜 注诇 专讬讘"讝 砖诇讗 讛谞讬讞 诪拽专讗 诪砖谞讛 转诇诪讜讚 讛诇讻讜转 讜讗讙讚讜转 讚拽讚讜拽讬 转讜专讛 讜讚拽讚讜拽讬 住讜驻专讬诐 拽诇讬谉 讜讞诪讜专讬谉 讜讙讝"砖 转拽讜驻讜转 讜讙讬诪讟专讬讗 砖讬讞转 诪诇讗讻讬诐 讜砖讬讞转 砖讚讬诐 讜砖讬讞转 讚拽诇讬诐 诪砖诇讜转 砖讜注诇讬谉 诪砖诇讜转 讻讜讘住讬谉 讚讘专 讙讚讜诇 诪注砖讛 诪专讻讘讛 讚讘专 拽讟谉 讛讜讬讜转 讚讗讘讬讬 讜专讘讗 驻讬' 讛拽讜砖讬讜转 砖讛讬讜 谞讜砖讗讬谉 讜谞讜转谞讬谉 讘讛 注讻砖讬讜 讗讘讬讬 讜专讘讗 驻砖讜讟讜转 讜住讚讜专讜转 讛讬讜 讜诪讻讜讜谞讜转 讘讬讚 专讬讘"讝 讜讻讱 讛讬讜 诪转注住拽讬谉 讘讛谉:
讬专讜砖诇诪讬 专' 讗讘讚诪讗 诪诇讞讗 讛讜讛 讚诪讜讱 讗讞谞讜转讬讛 注讘专 专' 讞讬讬讗 讘专 讗讘讗 讜讞讝讬讬讗 讗"诇 讝讬诇 讚诪讜讱 讙讜 诪讟诇诇转讱 讜讻谉 讗"专 讬讜住讬. 专' 讝注讬专讗 住诇讬拽 诇讙讝讜专讛. 驻讬' 诇砖讘讜注讛 讘谉 讚专' 讗讜诇讗 讜诇讗 讜诇讗 拽讬讘诇 注诇讬讜 诪讟注讬诐 诪讬讚讬 注讚 讚诪讬驻谞讬 诪讜住祝 讗讜 诪砖讜诐 砖讗讬谉 砖讘讞 诇转"讞 诇讛谞讬讞 讘讬转讜 (讘注专讘) [讘专讙诇]. 转谞讬 讻诇 砖讗讜诪专讬诐 注诇讬讜 讙' 讘专讻讜转 诇讗讞专讬讜 讗讜诪专 诇驻谞讬讜 讘专讻转 讛诪讜爪讬讗 讻诇 砖讗讬谉 讗讜诪专讬诐 注诇讬讜 讙' 讘专讻讜转 诇讗讞专讬讜 讗讬谉 讗讜诪专讬诐 注诇讬讜 讛诪讜爪讬讗 讛转讬讘讜谉 驻讞讜转 诪讻讘讬爪讛 讗讬谉 讗讜诪专讬诐 (诇驻谞讬讜) [讗讞专讬讜] 讙' 讘专讻讜转 诪注转讛 讗讬谉 讗讜诪专讬诐 诇驻谞讬讜 讛诪讜爪讬讗 讜砖谞讬 专' 讗讞讗 诇砖讗专 讛诪讬谞讬谉 谞爪专讻讛 讻诇讜诪专 讻诇 诪讬谉 砖讞讬讬讘 讗讞专讬讜 讙' 讘专讻讜转 讗讜诪专讬诐 诇驻谞讬讜 讛诪讜爪讬讗:




诪转谞讬' 诪讬 砖讛讬讛 专讗砖讜 讜专讜讘讜 讘住讜讻讛 讻讜'. 



谞砖讬诐 讜注讘讚讬诐 讜拽讟谞讬诐 驻讟讜专讬诐 讻讜' 诪谞讗 诇谉 砖讛谞砖讬诐 驻讟讜专讜转 讚转"专 讗讝专讞 讛讬讬转讬 讗讜诪专 讗讝专讞 [讘讬谉 讗讬砖] 讘讬谉 讗砖讛. 



讛讗讝专讞 诇讛讜爪讬讗 讗转 讛谞砖讬诐. 



讜讗拽砖讬谞谉 诇诪讬诪专讗 讚讗讝专讞 讘讬谉 讗讬砖 讜讘讬谉 讗砖讛 诪砖诪注. 讜讛转谞讬讗 讘注谞讬谉 讛讻驻讜专讬诐 讛讗讝专讞 诇专讘讜转 讛谞砖讬诐 讛讗讝专讞讬讜转 诇注谞讜讬 讗诇诪讗 讗讬 诇讗讜 讚诪专讘讬 诇讛讜 诇谞砖讬诐 诪讛讗讝专讞 诪转讜住驻转 讛"讗 讗讝专讞 讙讘专讬 诪砖诪注 谞砖讬 诇讗 诪砖诪注. 讜诪砖谞讬 专讘讛 讛诇讻转讗 讛讬讗 讜讗住诪讻讜讛 讗拽专讗. 讻诇讜诪专 讞讚讗 拽专讗 讜讞讚讗 讛诇讻转讗. 讜讗诪专讬谞谉 讗讬讝讜 讛讬讗 拽专讗 讜讗讬讝讜 讛讬讗 讛诇讻转讗. 讜转讜讘 讛讗 转专转讬 讘住讜讻讛 砖讛谞砖讬诐 驻讟讜专讜转 讜讘讬讜讛"讻 砖讛谞砖讬诐 讞讬讬讘讜转 讗讬谉 爪专讬讻讜转 诇讗 拽专讗 讜诇讗 讛诇讻转讗.





专讬讟讘"讗

讙讬专住讗 讚讬拽讗 讜诇讗 讗诪专 讛讙讬注 注转 诇注诪讜讚 诪讘讬转 讛诪讚专砖 讞讜抓 诪注专讘讬 驻住讞讬诐 讜注专讘 讬讛状讻. 驻讬专讜砖 注专讘讬 驻住讞讬诐 诪砖讜诐 诪爪讛 讜注讬讛状讻 诪砖讜诐 住注讜讚讛 砖讻诇 讛讗讜讻诇 讘讜 讻讗诇讜 讛转注谞讛 转砖讬注讬 讜注砖讬专讬:



转状专 砖诪谞讬诐 转诇诪讬讚讬诐 讛讬讜 诇讜 诇讛诇诇 讛讝拽谉 讻讜壮鈥�. 讚讘专 讙讚讜诇 诪注砖讛 诪专讻讘讛 驻讬壮鈥� 诪专讻讘讛 讛注诇讬讜谞讛 讛拽讚讜砖讛 砖诇讗 谞住转讻诇讜 讘讛 谞讘讬讗讬诐 诪注讜诇诐 讜住讜讚讛 讬讚讜注 诇讘注诇讬 讛讗诪转:



讚讘专 拽讟谉 讛讜讬讜转 讚讗讘讬讬 讜专讘讗. 驻讬专讜壮鈥� 讚讘专 拽讟谉 讛讜讗 诇讙讘讬 诪注砖讛 诪专讻讘壮鈥� 砖讗诪专谞讜 讜诇讙讘讬 讛讗 谞诪讬 诇讗 拽专讬 讚讘专 拽讟谉 诇转诇诪讜讚 砖讛专讬 拽讚诪讜 诇讻诇诐 砖诇讗 讛谞讬讞 诪拽专讗 诪砖谞讛 讜转诇诪讜讚 讛诇讻讜壮鈥� 讜讛讙讚讜转 讜讛诐 讬转讚 砖讛讻诇 转诇讜讬 讘讜 讗诇讗 讛讜讬讜转 讚讗讘讬讬 讜专讘讗 讛诐 拽讜砖讬讜壮鈥� 讜转讬专讜爪讬谉 讜住驻讬拽讜转 砖诇讛诐 砖诇讗 谞转讘专专讜 诇讛诐 诪驻谞讬 砖诇讗 讬专讚讜 诇注讜诪拽 砖诇 转诇诪讜讚 讻讞讻诪讬诐 讛专讗砖讜谞讬诐 讜诇驻讬 砖讛讬讛 讝讛 诪讞住专讜谉 讬讚讬注讛 拽专讬 诇讬讛 讚讘专 拽讟谉 讘讞讻诪转 讛诪砖谞讛 讗讘诇 讙讚讜诇 讛讜讗 诪讻诇 砖讗专 讞讻诪讜转 讛注讻讜状诐 讜讝讛 讛驻讬专讜砖 讗诪转 讜谞讻讜谉 诇讻诇 讛诪讗诪讬谉 讜诇讗 讻诪讜 砖驻讬专砖讜 讗讞专讬诐 讛讗诇拽讬诐 讬讻驻专:



诇拽讬讬诐 诪讛 砖谞讗壮鈥� 诇讛谞讞讬诇 讗讜讛讘讬 讬砖 讻诇讜壮鈥� 注诇 讗诇讜 谞转拽讬讬诐 讛诪拽专讗 讛讝讛:



讗诪专讜 注诇讬讜 注诇 讬讜谞转谉 讘谉 注讜讝讬讗诇 讘砖注讛 砖讛讬讛 注讜住拽 讘转讜专讛 讻诇 注讜祝 砖驻讜专讞 诪讬讚 谞砖专祝. 驻讬壮鈥� 砖讛讬讜 讛讚讘专讬诐 讻诪讜 砖谞讬转谞讜 讘住讬谞讬 砖讛讗砖 讛讬转讛 砖讜诇讟转 讜砖讗诇讜 讘讬专讜砖壮鈥� 讛转诇诪讬讚 讻讱 讛专讘 诪讛讜 讜讛砖讬讘讜 砖讛转诇诪讬讚 转讜讱 讚壮鈥� 讗诪讜转 讘专诐 讛专讘 讗驻讬壮鈥� 讞讜抓 诇讚壮鈥� 讗诪讜转:



讛讗 讚转谞谉 讗诪专讜 诇讜 讗状讻 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱 诇讗讜 讚讜拽讗 讚讛讗 住讜讻讛 讙讚讜诇讛 讜讻砖专讛 讛讬讗 讗诇讗 讚讗住专讜 专讘谞谉 砖诇讗 转讛讗 砖诇讞谞讜 讘转讜讱 讛讘讬转 讙讝讬专讛 砖诪讗 讬诪砖讱 讗讞专 砖诇讞谞讜 讗诇讗 驻讬专讜砖讜 诇讗 拽讬讬诪转 诪爪讜讛 住讜讻讛 讻专讗讜讬 讜讻专爪讜谉 讞讻诪讬诐. 讜讚讻讜转讛 讘驻专拽 注专讘讬 驻住讞讬诐 诪讬 砖诇讗 讗诪专 讙壮鈥� 讚讘专讬诐 讗诇讜 讘驻住讞 诇讗 讬爪讗 讬状讞 砖驻讬专讜砖讜 砖诇讗 拽讬讬诐 诪爪讜转讜 讻专讗讜讬 讗讘诇 讜讚讗讬 讗讬谞讜 诪注讻讘 讜讻谉 专讘讬诐:



讗诪专 诪专 讛讗讝专讞 诇讛讜爪讬讗 讗转 讛谞砖讬诐 诇诪讬诪专讗 讚讗讝专讞 讘讬谉 讙讘专讬 讘讬谉 谞砖讬 诪砖诪注 讚讗爪讟专讬讱 讛状讗 讚讛讗讝专讞 诇诪注讟 讜讛转谞讬讗 讛讗讝专讞 诇专讘讜转 讗转 讛谞砖讬诐 讗诇诪讗 讗爪讟专讬讱 讛状讗 诇专讘讜转讗 驻讬专讜砖 讜讛砖转讗 拽砖讬壮鈥� 讗讝专讞 讗讗讝专讞 讚讗诇讜 讛状讗 讗讛状讗 诇状拽 砖讻谉 讚讬谉 转讜专讛 讚讻诇 讛讬讻讗 讚讛讜讛 诪砖诪注 驻讟讜专讗 讗转讬讗 讛状讗 诇专讘讜转 讜讻诇 讛讬讻讗 讚讛讜讛 诪砖诪注 讞讬讜讘讗 讗转讬讗 讛状讗 诇诪注讟 转讜住驻讜转:



讗诪专 专讘讗 讛诇讻转讗 谞讬谞讛讜 讜拽专讗 讗住诪讻转讗 讘注诇诪讗. 驻讬专讜砖 诇讗讜 讚讛讜讬 转专讜讜讬讬讛讜 讛诇讻转讗 讚讛讗 讞讚 诪讬谞讬讬讛讜 砖驻讬专 讗转讬 讗诇讗 讛讻讬 拽讗诪专 讚讞讚 诪谞讬讬讛讜 讛诇讻讛 诇诪砖讛 诪住讬谞讬 讜诇讗 讗转讬 诪拽专讗 讜讛讬讬谞讜 讚砖讬讬诇讬谞谉 讛讬 拽专讗 讜讛讬 讛诇讻转讗 讜转讜 诇状诇 拽专讗 讜诇状诇 讛诇讻转讗 讚讛讗 讻诇诇 讛讜讗 讘讻诇 讛转讜专讛 讻诇讛 砖讻诇 诪爪讜转 注砖讛 砖讛讝诪谉 讙专诪讗 谞砖讬诐 驻讟讜专讜转 讜讻诇诇 讛讜讗 讘讻诇 讛转讜专讛 讻诇讛 讛讗 讚专讘 砖讛砖讜讛 讛讻转讜讘 讗砖讛 诇讗讬砖 诇讻诇 注讜谞砖讬谉 砖讘转讜专讛 讜住讜讻讛 讜讬讛状讻 讘讛谞讬 讻诇诇讬 谞讬谞讛讜 讜诇诪讛 讗爪讟专讬讱 拽专讗 讘讗谞驻讬 谞驻砖讬讬讛讜:





讛诪讗讬专讬

诇注讜诇诐 讬讛讗 讗讚诐 讬专讗 讘讛讜专讗讛 讜砖诇讗 诇住诪讜讱 注诇 住讘专转讜 讗诇讗 讗讞专 讛注讬讜谉 讛讙讚讜诇 讜诇讗 讬讛讗 讘讟讜讞 讘注爪诪讜 诇讛讜专讜转 讗诇讗 讘诪讛 砖砖诪注 诪驻讬 专讘讜 讗讜 砖讛讜讗 诪拽讜讘诇 讘讜 诪驻讬 讞讻诐 讚专讱 讛注专讛 讗诪专讜 讘专' 讗诇讬注讝专 讛讙讚讜诇 砖砖讗诇讜讛讜 砖诇砖讬诐 讛诇讻讜转 讘砖转讬诐 注砖专讛 讗诪专 诇讛诐 砖诪注转讬 讜讘砖诪谞讛 注砖专讛 诇讗 砖诪注转讬 注讚 砖讗诪专讜 诇讜 讜讻讬 讻诇 讚讘专讬讱 讗讬谞谉 讗诇讗 诪驻讬 讛砖诪讜注讛 讗诪专 诇讛诐 诪注讜诇诐 诇讗 拽讚诪谞讬 讗讚诐 讘讘讬转 讛诪讚专砖 讜诇讗 讬砖谞转讬 讘讘讬转 讛诪讚专砖 讜诇讗 讛谞讞转讬 讗讚诐 讘讘讬转 讛诪讚专砖 讜讬爪讗转讬 讜诇讗 砖讞转讬 砖讬讞转 讞讜诇讬谉 讜诇讗 讗诪专转讬 讚讘专 砖诇讗 砖诪注转讬 诪驻讬 专讘讬 讜谞转讙诇讙诇讜 诪讝讛 诇住驻专 讘砖讘讞讜 砖诇 专讘谉 讬讜讞谞谉 讘谉 讝讻讗讬 砖诇讗 砖讞 砖讬讞转 讞讜诇讬谉 诪注讜诇诐 讜诇讗 讛诇讱 讗专讘注 讗诪讜转 讘诇讗 转讜专讛 讜讘诇讗 转驻讬诇讬谉 讜诇讗 拽讚诪讜 讗讚诐 讘讘讬转 讛诪讚专砖 讜诇讗 讬砖谉 讘讘讬转 讛诪讚专砖 诇讗 砖讬谞转 注专讗讬 讜诇讗 砖讬谞转 拽讘注 讜诇讗 讛专讛专 讘诪讘讜讗讜转 讛诪讟讜谞驻讜转 讜诇讗 诪爪讗讜 讗讚诐 讬讜砖讘 讜讚讜诪诐 讗诇讗 讬讜砖讘 讜砖讜谞讛 讜诇讗 讗诪专 讛讙讬注 注转 诇注诪讜讚 讞讜抓 诪注专讘讬 砖讘转讜转 讜注专讘讬 讬诪讬诐 讟讜讘讬诐 讜诇讗 讛谞讬讞 诪拽专讗 讜诪砖谞讛 转诇诪讜讚 讛诇讻讜转 讜讗讙讚讜转 讚拽讚讜拽讬 转讜专讛 讜讚拽讚讜拽讬 住讜驻专讬诐 拽诇讬诐 讜讞诪讜专讬诐 讙讝专讜转 砖讜讜转 转拽讜驻讜转 讜讙讬诪讟专讗讜转 砖谞讻诇诇讜 讘讛诐 讞讻诪讜转 讙讚讜诇讜转 讘砖讬注讜专 讜诪住驻专 讜转砖讘讜专转 诪诪砖诇讜转 讻讜讘住讬诐 讜诪诪砖诇讜转 砖讜注诇讬诐 诇讛讚专讬讱 讘诪砖诇讬讛诐 讛讛诪讜谉 砖讬讞转 砖讚讬诐 讜砖讬讞转 讚拽诇讬诐 讜砖讬讞转 诪诇讗讻讬 讛砖专转 专"诇 诪讛 砖讗驻砖专 诇讚讘专 注诇讬讛谉 讻注谞讬谉 讜讬讚讘专 注诇 讛注爪讬诐 讜注诇 讛讗讘谞讬诐 讜谞讻诇诇讜 讘讗诇讜 讞讻诪讜转 讙讚讜诇讜转 诪注谞讬谉 讛讟讘注 讜诪讛 砖讗讞专 讛讟讘注 讜诪注砖讛 诪专讻讘讛 讜讗祝 讚拽讚讜拽讬诐 拽诇讬诐 讛注转讬讚讬诐 诇讛转讞讚砖 注诇讬讜 讘讚讜专讜转 讛讘讗讬诐 讜讝诪谉 讛讗讞专讜谞讬诐 讛讻诇 谞转讙诇讛 诇讜 诇专讜讘 砖诇讬诪讜转讜 讜注诇讬讜 谞讗诪专 诇讛谞讞讬诇 讗讛讘讬 讬砖:



讛诪砖谞讛 讛砖讘讬注讬转 讜讛讻讜讜谞讛 讘讛 讘注谞讬谉 讛讞诇拽 讛专讘讬注讬 讙"讻 讜讛讜讗 砖讗诪专 诪讬 砖讛讬讛 专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讛讘讬转 讘讬转 砖诪讗讬 驻讜住诇讬谉 讜讘讬转 讛诇诇 诪讻砖讬专讬谉 讗诪专讜 诇讛诐 讘讬转 讛诇诇 诇讗 讻讱 讛讬讛 诪注砖讛 砖讛诇讻讜 讝拽谞讬 讘讬转 砖诪讗讬 讜讝拽谞讬 讘讬转 讛诇诇 诇讘拽专 讗转 讬讜讞谞谉 讘谉 讛讞讜专讜谞讬转 讜诪爪讗讜讛讜 专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讛讘讬转 讗诪专讜 诇讛谉 讘讬转 砖诪讗讬 诪砖诐 专讗讬讬讛 讗祝 讛诐 讗诪专讜 诇讜 讗诐 讻讱 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱 谞砖讬诐 讜注讘讚讬诐 讜拽讟谞讬诐 驻讟讜专讬谉 诪谉 讛住讜讻讛 讜讻诇 拽讟谉 砖讗讬谞讜 爪专讬讱 诇讗诪讜 讞讬讬讘 讘住讜讻讛 诪注砖讛 砖讬诇讚讛 讻诇转讜 砖诇 砖诪讗讬 讛讝拽谉 讜驻讞转 讗转 讛诪注讝讬讘讛 讜住讬讻讱 注诇 讙讘讬 讛诪讟讛 讘砖讘讬诇 (讛讝拽谉) [讛拽讟谉] 讗诪专 讛专"诐 讗诪专 讛砖诐 讬转' 讻诇 讛讗讝专讞 讘讬砖专讗诇 讬砖讘讜 讘住讜讻讜转 讜讘讗讛 讛拽讘诇讛 讻讬 讝讛 诇讛讜爪讬讗 谞砖讬诐 讜注讘讚讬诐 讜拽讟谞讬诐 讜拽讟谉 砖讗讬谞讜 爪专讬讱 诇讗诪讜 讛讜讗 砖讗讬谞讜 拽讜专讗 诇讗诪讜 讘砖注讛 砖注讜诪讚 诪砖谞转讜 讻诪谞讛讙 讛谞注专讬诐 讛拽讟谞讬诐 讜讗讬谉 讛诇讻讛 讻讘讬转 砖诪讗讬 砖讛讞诪讬专 讜讞讬讬讘 讘住讜讻讛 诇讝讻专讬诐 讻讜诇诐 讘讻诇 讛砖谞讬诐:



讗诪专 讛诪讗讬专讬 诪讬 砖讛讬讛 专讗砖讜 讜专讜讘讜 讘住讜讻讛 讜砖诇讞谞讜 讘转讜讱 讛讘讬转 讘讬转 砖诪讗讬 驻讜住诇讬谉 讜讘讬转 讛诇诇 诪讻砖讬专讬谉 讗诪专讜 诇讛诐 讘讬转 讛诇诇 诇讗 讻讱 讛讬讛 诪注砖讛 砖讛诇讻讜 讝拽谞讬 讘讬转 砖诪讗讬 讜讝拽谞讬 讘讬转 讛诇诇 诇讘拽专 讗转 专' 讬讜讞谞谉 讘谉 讛讞讜专讜谞讬转 讜诪爪讗讜讛讜 讬讜砖讘 专讗砖讜 讜专讜讘讜 讘住讜讻讛 讜砖讜诇讞谞讜 讘转讜讱 讛讘讬转 讜诇讗 讗诪专讜 诇讜 讚讘专 讜讗诪专讜 诇讛诐 [讘"砖 诪砖诐 专讗讬'] 讗祝 讛诐 讗诪专讜 诇讜 讗"讻 讛讬讬转 谞讜讛讙 诇讗 拽讬讬诪转 诪爪讜转 住讜讻讛 诪讬诪讬讱 讜讻讘专 讘讬讗专谞讜 砖谞讞诇拽讜 讘住讜讻讛 讙讚讜诇讛 讜诪讙讝专转 砖诪讗 讬诪砖讱 讗讞专 砖讜诇讞谞讜 讜讘拽讟谞讛 讜诪爪讚 注爪诪讛 讗诐 讻砖专讛 讜讗诐 驻住讜诇讛 讜驻住拽谞讜 讻讘讬转 砖诪讗讬 讘砖转讬讛谉 讜讻讘专 讘讬讗专谞讜 讛讻诇 讘驻专拽 专讗砖讜谉 讜诇讗 谞转讞讚砖 注诇 诪砖谞讛 讝讜 讚讘专:



讛诪砖谞讛 讛砖诪讬谞讬转 讜讛讬讗 讞讜讝专转 诇注谞讬谉 讛讞诇拽 讛砖诇讬砖讬 讜砖诇讗 讻住讚专 谞讻转讘讛 讜讛讜讗 砖讗诪专 谞砖讬诐 讜注讘讚讬诐 讜拽讟谞讬诐 驻讟讜专讬诐 诪谉 讛住讜讻讛 驻讬' 谞砖讬诐 诪爪讚 砖讛住讜讻讛 诪爪讜转 注砖讛 砖讛讝诪谉 讙专诪讗 讜讗注"驻 砖讞讬讬讘讜转 讘诪爪讛 讗讬谉 讞讬讬讘讜转 讘住讜讻讛 讜注讘讚讬诐 诪驻谞讬 砖讛诐 砖讜讬诐 诇谞砖讬诐 讜拽讟谞讬诐 诪驻谞讬 砖讗讬谞诐 讘谞讬 讞讬讜讘 讜诪"诪 讘讗讬谉 爪专讬讻讬诐 诇讗诪谉 讞讬讬讘讬诐 诪转讜专转 讞讬谞讜讱 讜驻讬' 讘讙诪' 砖砖讬注讜专 讝讛 讻诇 砖谞讬注讜专 讜讗讬谞讜 拽讜专讗 讗诪讗 讗诪讗 讜讛讬讗 讛讙注转 讞谞讜讱 诇注谞讬谉 讝讛 讜讗注"驻 砖诪爪讬谞讜 讘讛专讘讛 讚讘专讬诐 砖讬注讜专 讗讞专 诇讞谞讜讱 讛讻诇 诇驻讬 诪讛 砖讛讜讗 讛注谞讬谉 讬讜讚注 诇谞注谞注 讘注谞讬谉 诇讜诇讘 讬讜讚注 诇讛转注讟祝 诇注谞讬谉 爪讬爪讬转 讜讻谉 讛讻诇 诇驻讬 诪讛 砖讛讜讗 讻诪讜 砖讘讬讗专谞讜 讘诪住讻转 讞讙讬讙讛:



诪注砖讛 讘砖诪讗讬 讛讝拽谉 讜讻讜' 讻诇讜诪专 砖讛讜讗 诪讞诪讬专 讘讻诇 拽讟谉 诇讛讜砖讬讘讜 讘住讜讻讛 讜讻砖讬诇讚讛 讻诇转讜 驻讬讞转 讗转 讛诪注讝讬讘讛 讜住讻讱 注诇讬讛 讜讛诇讻讛 讻转谞讗 拽诪讗 讜讘讙诪专讗 讬转讘讗专 砖讛谞砖讬诐 讞讬讬讘讜转 讘转讜住驻转 注讬谞讜讬 砖诇 讬讜诐 讛讻驻讜专讬诐 讗注"驻 砖讗讬谉 讘讜 讘转讜专讛 注讜谞砖 讜讗讝讛专讛 讜住诪讻讜讛 讘讙诪专讗 诪谉 讛诪拽专讗 讛讗讝专讞 诇专讘讜转 谞砖讬诐 讗讝专讞讬讜转 砖讞讬讬讘讜转 讘注谞讜讬 专"诇 砖讗祝 讛谉 讗讝专讞讬讜转 专"诇 诪讝专注 讗讘专讛诐 砖谞拽专讗 讗讝专讞讬:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





诪讛专砖"讗 - 讞讬讚讜砖讬 讗讙讚讜转

讛讝拽拽转讜谞讬  诇讜诪专 讚讘专 砖诇讗 砖诪注转讬 讻讜'. 讚讛讬讬谞讜 讗讙讬讚 诇讻诐 诪讚讜转讬 讜讝讜 讗讞转 诪讛谉 讻驻专砖"讬 讜讙诐 砖讻诇 讗诇讜 诪讚讜转 拽讘诇 诪专讘讜 专讬讘"讝 讻讚诪住讬拽 讜专"讗 转诇诪讬讚讜 讛讬讛 谞讜讛讙 讗讞专讬讜 诪"诪 讛诪讚讜转 诇讗 砖诪注谉 诪专讘讜 讗诇讗 专讗讛 砖谞讛讙 专讘讜 讻讱 讜谞讛讙 讙诐 讛讜讗 讻谉 讜注讬"诇 讚讘诇砖讜谉 转讬诪讛 拽讗"诇 讜讻讬 转讝拽讬拽讜谞讬 诇讜诪专 讚讘专 砖诇讗 砖诪注转讬 讜讛专讬 诪讚讜转讬 讻讜' 讜讝讜 讗讞转 诪讛谉 讜讘诪讚讜转 讚专讬讘"讝 讞砖讬讘 讛专讘讛 诪讚讜转 讚诇讗 讞砖讬讘 诇讛讜 讘讚专"讗. 讗注"讙 讚专"讗 谞讛讙 讗讞专讬讜 讘讻讜诇谉 讻讚诪砖诪注 诇拽诪谉. 讬"诇 讚诇讗 讞砖讬讘 讛讻讗 专拽 讛谞讛讜 诪讚讜转 砖诇讗 转讗诪专 诪讛 砖诇讗 砖诪注转讬 诪专讘讜转讬 讛讜讗 砖讛诐 讜讚讗讬 讗诪专讜 讘讘讛"诪 讜讗谞讬 讛讬讬转讬 诪转注爪诇 讜谞诪谞注 诪诇砖诪注谉 诪驻讬 专讘讜转讬 讗诐 诪驻谞讬 砖讛讬讬转讬 诪转讗讞专 诪诇讘讗 讜诪诪讛专 诇爪讗转 诪讘讛"诪 讗讜 诪驻谞讬 讛砖讬谞讛 讗讜 诪驻谞讬 砖讛讬讬转讬 住讞 砖讬讞转 讞讜诇讬谉 注"讻 讗诪专 砖讗讬谞讜 讻谉 讗诇讗 诪注讜诇诐 诇讗 拽讚诪谞讬 讻讜' 讜讻谉 谞专讗讛 诪驻专砖"讬 讜讚讜"拽: 


专讬讘"讝  诪讬诪讬讜 讻讜'. 讻诇 讗诇讜 诪讚讜转 讚讞砖讬讘 谞讜讙注讬谉 讘诇诪讜讚 转讜专讛 讜砖讗诪专 讘诇讗 转驻讬诇讬谉 讻讬 讛讬讗 讻转专 转讜专讛 讻诪"砖 讘拽讬讚讜砖讬谉 驻' 讛讗讜诪专 讜驻专砖讬讜转讬讜 讚' 诪讜专讬诐 注诇 诇诪讜讚 转讜专讛 讜讝讛 讗讘 诇讻讜诇谉 砖谞讗诪专 讜诇讝讻专讜谉 讘讬谉 注讬谞讬讱 诇诪注谉 转讛讬讛 转讜专转 讛' 讜讙讜'. 讜讗诪专 


讜诇讗  讛专讛专 讘诪讘讜讗讜转 讻讜'. 专"诇 讗注"驻 砖讛讬转讛 讛转讜专讛 砖讙讜专讛 讻诇 讻讱 讘驻讬讜 讜讘诇讘讜 讛讬讛 谞讝讛专 诪诇讛专讛专 讘诪讘讜讗讜转 讻讜'. 讜讗诪专 


讜诇讗  诪爪讗讜 讗讚诐 讬讜砖讘 讜讚讜诪诐 讻讜'. 讙诐 砖讛讬讛 讗驻砖专 讘诇诪讜讚 注讬讜谞讬 注讬拽专讗 讘讙讬专住讗 砖转讛讗 砖讙讜专讛 讘驻讬讜 讜诇讗 转砖转讻讞 讻讚讗诪专讬' 讘讻诪讛 诪拽讜诪讜转. 讜讗诪专 


讜诇讗  驻转讞 讗讚诐 讚诇转 讻讜'. 砖讛讜讗 讛讬讛 诪拽专讘 注爪诪讜 讗爪诇 讛驻转讞 讚讘转诇诪讬讚讬讜 讛讬讛 拽谞讗讛 讜讘讬讟讜诇 转讜专讛 讗讬讝讜 诪讛谉 讬驻转讞 诇讞讘专讬讜 讛讘讗讬诐 讜讗砖诪注讬谞谉 谞诪讬 讚诇讗 讛谞讬讞 专' 讬讜讞谞谉 讘谉 讝讻讗讬 诇讬砖讘 砖讜诪专 注诇 讛驻转讞 砖诇讗 讬讟讜诇 砖讻专 讜讬转注讻讘 诪诇讻谞讜住 诪讬 砖讗讬谉 诇讜 讻注讜讘讚讗 讚讛诇诇 讘诪住讻转 讬讜诪讗: 


砖诪谞讬诐  转诇诪讬讚讬诐 讛讬讜 诇讜 诇讛诇诇 讻讜' 讻诇 讛住讜讙讬讗 诪驻讜专砖 驻' 讬砖 谞讜讞诇讬谉 注"砖:





诪讛专"诐

讘转讜住' 讚"讛 讛诇讻转讗 谞讬谞讛讜 讜讻讜' 讜讘专讬砖 讘谞讜转 讻讜转讬诐 讜讻讜' 诇驻讬 砖诪住讜驻拽 注诇 砖谞讬讛诐 讜讻讜' 诪砖讜诐 讚砖诐 讗诪专 专讘讗 讛诇讻转讗 谞讬谞讛讜 讜讛讚专 诪住讬拽 讜诪驻专砖 砖诐 讛讬 讛讬讗 讛诇讻转讗 讚诪砖诪注 讚专讘讗 讘注爪诪讜 讛讬讛 诪住讜驻拽 诪转讞诇讛 讗讬讝讛 诪讛谉 讛讜讬 讛诇讻转讗 讜诪砖讜诐 讚诪注讬拽专讗 讛讬讛 专讘讗 诪住讜驻拽 讛讬 诪讬谞讬讬讛讜 讛讜讬 讛诇讻转讗 诇讻讱 拽讗诪专 诇讬砖谞讗 谞讬谞讛讜 诇砖讜谉 专讘讬诐 讜专"诇 讞讚讗 诪讬谞讬讬讛讜 讛讜讬 讛诇讻转讗 专"诇 讜讗"爪 诇讛讙讬讛 讛住驻专讬诐 砖诐 讗讘诇 讛讻讗 讗注"讙 讚驻专讬讱 谞诪讬 讙诪' 讛讬 拽专讗 讜讛讬 讛诇讻转讗 诪"诪 诇专讘讗 讘注爪诪讜 诇讗 讛讬讛 砖讜诐 住驻拽 讘讚讘专 讚住讜讻讛 讛讜讬 讛诇讻转讗 讻讚讗诪专 诇拽诪谉 讘住诪讜讱 专讘讗 讗诪专 讗讬爪讟专讬讱 讜讻讜' 诇讻讱 讻转讘讜 讛转讜住' 讚讛讻讗 讚讛诇讻转讗 讛讬讗 讙专住讬' 诇砖讜谉 讬讞讬讚 讜诇驻讬 讝讛 谞"诇 讛讗 讚拽讗诪专 讛转诐 讘驻' 讘谞讜转 讻讜转讬诐 讛讬 拽专讗 讛讬 讛诇讻转讗 讗讬诇讬诪讗 讜讻讜' 讛讻诇 讛讜讗 诪讚讘专讬 专讘讗 讜专"诇 砖诪转讞诇讛 讛讬讛 专讘讗 注爪诪讜 诪住讜驻拽 讛讬 诪讬谞讬讬讛讜 讛讜讬 讛诇讻转讗 讜诪"诪 讚讘专讬 讛转讜住' 讚讛讻讗 讗讬谞诐 讻讚讘专讬讛诐 砖诐 讘驻' 讘谞讜转 讻讜转讬诐 讚砖诐 诪砖诪注 诪讚讘专讬 讛转讜住' 讚讗祝 讛讻讗 讘住讜讻讛 讙专住讬' 谞讬谞讛讜 诇砖讜谉 专讘讬诐 讜讻讗谉 讘讚讘讜专 讝讛 讻转讘讜 讚讙讚住讬' 讛讻讗 讛诇讻转讗 讛讬讗 诇砖讜谉 讬讞讬讚 讜讘住驻专 讞"砖 诪驻专砖 讛转讜住' 讚讛讻讗 讚专爪讜谞讜 诇驻专砖 讛讻讗 讘讛讗讬 驻讬专讜砖讗 讚讚讞讜 砖诐 讘驻' 讘谞讜转 讻讜转讬诐 诪讻讞 住讜讙讬讗 讚讛讻讗 [讜讝"讗] 砖讛专讬 讻转讘讜 砖诐 讜讗"爪 诇驻专砖 诪砖讜诐 讚拽讗讬 谞诪讬 讗拽专讗 讚讝讻专讬诐 讚诇拽诪谉 讜讻讜' 注"砖 讜讙诐 讗讬谉 讘诪砖诪注讜转 诇砖讜谉 讛转讜住' 讚讛讻讗 讻驻讬' 住驻专 讞"砖 砖讛专讬 讻转讘讜 诇驻讬 砖诪住讜驻拽 注诇 砖谞讬讛诐 讜讻讜' 讜讛讗讬 诇讬砖谞讗 讚诇驻讬 砖诪住讜驻拽 诇讗 讬转讬讬砖讘 讻诇诇 诇驻讬专讜砖讜 讗诇讗 讻诪讜 砖讻转讘转讬 讜注讬讬谉 讘诪讛 砖讻转讘转讬 砖诐 讘驻' 讘谞讜转 讻讜转讬诐:





讞讻诪转 砖诇诪讛

讙诪' 专讗讜讬谉 砖转砖专讛 注诇讬讛诐 砖讻讬谞讛 讻讜'. 谞"讘 专讗讜讬谉 砖转砖专讛 讻讜' 讗诇讗 砖注讜谉 讛讚讜专 讙讜专诐 讜讗讬谉     讛讚讜专 专讗讜讬 诇讻讱 砖转注诪讜讚 诇讛诐 讞诪讛 讻讬讛讜砖注 讜诇诪砖讛 谞诪讬 注诪讚讛 讞诪讛 讚谞驻拽讗 诇谉 讗讞诇 讗讞诇 讗诇讗 诪砖讜诐 讚讗讬谉 讞砖讜讘讬诐 讻诇 讻讱 讻诪砖讛 转诇讗谉 讘讬讛讜砖注:





专砖"砖

专砖"讬 讚"讛 讙诪专讗 诪讚拽讚拽讬诐 讘讚讘专讬 讛专讗砖讜谞讬诐 讻讜' 讜讗讜转讜 讚讬讜拽 讻讜' 谞拽专讗 讙诪专讗. 讻爪"诇:



专砖"讬 讚"讛 讛诇讻讜转 讻讙讜谉 讙讜讚 讜诇讘讜讚 讜讚"注. 讻"讝 讛谉 讘讻诇诇 诪讞讬爪讬谉 砖讞砖讘 讘住诪讜讱 注讬' 诇注讬诇 (讜 讘):



讘诪砖谞讛 诪注砖讛 讜讬诇讚讛 讻讜' 讜住讬讻讱 讻讜' 讘砖讘讬诇 拽讟谉. 讛驻"讬 转诪讛 讗讬讱 砖讬讬讱 讞讬谞讜讱 讘拽讟谉 讘"讬 讜谞注诇诐 诪讻"转 讚讘专讬 诪讛专砖"诇 讘讬讘诪讜转 (讟讜) 砖驻讬' 砖讛讬讛 诇讛 拽讟谉 讗讞专 砖讛讬讛 爪专讬讱 诇讗诪讜 讜诇讗 讝讝 诪诪谞讛 讜讘砖讘讬诇讜 住讻讱 讜砖"讬 讜讻"诪 诇砖讜谉 讛专"谉 讜讗"砖 讚诇"转 讜讬诇讚讛 讘谉 讗讱 爪注"拽 讛讗 讚讗讬转讗 讘讞讙讬讙讛 (讜) 讛砖讬讘 专讘讬 讻讜' 注讚 讬讙诪诇 讛谞注专 讜驻专砖"讬 讜诪砖谞讛 专讗砖讜谞讛 讛讜讗 讬讻讜诇 诇专讻讜讘 讻讜' 讜讬"诇 砖讗谞讬 砖诪讜讗诇 讚讞讻诪讛 讬转讬专讛 讛讬转讛 讘讜 砖讛专讬 讛讜专讛 讚砖讞讬讟讛 讻砖专讛 讘讝专 讘讛讬讜转讜 讘谉 讘' 砖谞讬诐:



讙诪专讗 讛讗讝专讞 诇专讘讜转 讗讛"谞 讻讜' 讘注讬谞讜讬. 诇"讬 诪讚讜注 诇"拽 讙"讻 讘诪诇讗讻讛 讚讛讗 讙诐 转讜住驻转讛 讗讬诪注讜讟 讘讬讜诪讗 诪注讜谞砖 讜诪讗讝讛专讛 讜讛讗讝专讞 住诪讬讱 讟驻讬 诇讻诇 诪诇讗讻讛 诇"转 讜讗讜诇讬 诪讝讛 讬爪讗 诇讜 诇讛专诪讘"诐 讚转讜住驻转 诪诇讗讻讛 讗讬谞讛 诪讚"转 讗祝 诇讗谞砖讬诐 注讬' 讘驻"讗 诪讛诇' 砖讘"注 讛"讜 讜讘谞讜"讻 讘讗专讜讻讛 讜讗谞讬 诪住转驻拽 讗诐 谞砖讬诐 讞讬讬讘讜转 讘诪爪讜转 讗讻讬诇转 注讬"讻 讻讬讜谉 讚讗讬谞讛 讗诇讗 讘注砖讛 诪谉 讜注谞讬转诐 讻讜' 讘转砖注讛 讗讜 讛讜讗讬诇 讜讛讜爪讬讗讛 拽专讗 讘诇砖讜谉 注讬谞讜讬 讻诇 讚讗讬转讗 讘注讬谞讜讬 讗讬转讗 讘讗讻讬诇讛 讜讘驻专讟 诇驻讬 诪讛 砖讛住讘讬专 讛专讗"砖 讟注诐 诪爪讜转讛 讘驻' 讬讜讛"讻 住讬' 讻讘 注"砖:





讘谉 讬讛讜讬讚注

诪址注植砖讉侄讛 讘旨职专址讘旨执讬 讗直诇执讬注侄讝侄专 砖讈侄砖旨讈指讘址转 讘旨址讙旨指诇执讬诇 讛指注侄诇职讬讜止谉, 讜旨砖讈职讗指诇讜旨讛讜旨 砖讈职诇止砖讈执讬诐 讛植诇指讻讜止转 讘旨职讛执诇职讻讜止转 住只讻旨指讛. 砖讈职转旨值讬诐 注侄砖讉职专值讛, 讗指诪址专 诇指讛侄诐: 砖讈指诪址注职转旨执讬, 讜旨砖讈职诪讜止谞侄讛 注侄砖讉职专值讛, 讗指诪址专 诇指讛侄诐: 诇止讗 砖讈指诪址注职转旨执讬. 谞专讗讛 诇讬 讘住"讚 讚诇讗 注诇 讞谞诐 谞讝讚诪谉 讻讱 讗诇讗 讛讜讗 注诇 驻讬 诪讛 砖讗诪专 讘讙诪专讗 (住谞讛讚专讬谉 爪讝:) 讚诇讗 驻讞讬转 注诇诪讬谉 诪转诇转讬谉 爪讚讬拽讬诐 讙诪讜专讬诐 专讜讗讬谉 驻谞讬 砖讻讬谞讛 诇驻注诪讬诐 讛诪讛 讬"讞 讘讗专抓 讬砖专讗诇 讜讬"讘 讘讞讜抓 诇讗专抓 讜诇驻注诪讬诐 诇讛驻讱 讬注讜讬谉 砖诐. 讜讛谞讛 讛爪讚讬拽讬诐 讙诪讜专讬诐 讛诐 讻诪讜 住讜讻讛 诪诪砖 砖诪讙讬谞讬诐 注诇 讬砖专讗诇 讜讛诐 砖诇讜砖讬诐 爪讚讬拽讬诐 讙诪讜专讬诐 诇讻讱 谞讝讚诪谉 讚砖讗诇讜讛讜 砖诇讜砖讬诐 讛诇讻讜转 讘讛诇讻讜转 住讜讻讛 讜讻谞讙讚 讛转讞诇拽讜转诐 砖讛诐 讬"讘 讻讗谉 讜讬"讞 讻讗谉 讻谉 讗诇讜 讛砖诇砖讬诐 砖讗诇讜转 谞讞诇拽讜 诇讬"讘 讜讬"讞.



诪执讬旨指诪址讬 诇止讗 拽执讚旨职诪址谞执讬 讗指讚指诐 诇职讘值讬转 讛址诪旨执讚职专指砖讈. 讬砖 诇讛拽砖讜转 诇诪讛 讛讝讻讬专 诇讛诐 诪讬讚讜转 讗诇讜 讚讗讬谉 砖讬讬讻讬诐 诇注谞讬谉 讗讟讜 诇砖讘讜讞讬 讙专诪讬讛 讛讜讗 讘讗? 砖诇讗 讛讬讛 爪专讬讱 诇讜诪专 诇讛诐 讗诇讗 讗讞转 讜讛讜讗 砖讈侄诇旨止讗 讗指诪址专职转旨执讬 讚旨指讘指专 砖讈侄诇旨止讗 砖讈指诪址注职转旨执讬 诪执驻旨执讬 专址讘旨执讬 诪值注讜止诇指诐?
讜谞专讗讛 诇讬 讘住"讚 讻讬 注诇 讚讘专 讝讛 '砖讈侄诇旨止讗 讬止讗诪址专 讚旨指讘指专 砖讈侄诇旨止讗 砖讈指诪址注 诪执驻旨执讬 专址讘旨执讬' 讬砖 诇讛拽砖讜转 讜讻讬 讻诇 讛讗讜驻谞讬诐 砖讘注讜诇诐 砖诪注诐 诪驻讬 专讘讜? 讜诇驻讬 诪讚转讜 讝讗转 诪讜讻专讞 砖讬住转讜诐 砖注专讬 转砖讜讘讛 讘驻谞讬 专讜讘 讛砖讜讗诇讬诐 讚转 讜转讜专讛 讗祝 注诇 驻讬 砖讛讜讗 讬值砖讈 诇职讗值诇 讬指讚讜止 诇讛砖讬讘 讜谞诪爪讗转 诪讚讛 讝讜 拽砖讛 讚诇拽讜 讘讛 讻诪讛 讜讻诪讛 砖讜讗诇讬 讚转! 诇讻谉 讛讙讬讚 诇讛诐 砖诇砖 诪讚讜转 讬拽专讜转 讗诇讜 '砖讈侄诇旨止讗 拽执讚旨职诪址谞执讬 讗指讚指诐 诇职讘值讬转 讛址诪旨执讚职专指砖讈 讜职砖讈侄诇旨止讗 讬指砖讈址谞职转旨执讬 讘旨职讘值讬转 讛址诪旨执讚职专指砖讈 讜职砖讈侄诇旨止讗 讛执谞旨址讞职转旨执讬 讗指讚指诐 讘旨职讘值讬转 讛址诪旨执讚职专指砖讈 讜职讬指爪指讗转执讬' 讚诪讗讞专 砖讛讬讛 诪讞讜讘砖讬 讘讬转 讛诪讚专砖 讻诇 讻讱 讜讚讗讬 砖诪注 讻诪讛 讜讻诪讛 讗诇驻讬诐 讜专讘讘讜转 讗讜驻谞讬 砖讗诇讜转 讘讚转 讜转讜专讛, 讜诇讻谉 讜讚讗讬 专讜讘 讛拽专讜讘 诇讻诇 讚讗诇讜 讛砖讗诇讜转 讗砖专 讬砖讗诇讜谉 诪诪谞讜 讘讗 讻讚诪讜转诐 讜爪诇诪诐 诇驻谞讬 专讘讜转讬讜 讜砖诪注诐 讛讜讗 砖讘讝讛 讬讜讻诇 诇讛砖讬讘 诇砖讜讗诇讬诐 诪诪谞讜 讜谞诪爪讗 讚诇讗 谞驻讬拽 驻住讬讚讗 讻讜诇讬 讛讗讬 诪诪讚讛 讝讜 砖讛讜讗 诪讞讝讬拽 讘讛.



讜职诇止讗 讬指砖讈址谞职转旨执讬 讘旨职讘值讬转 讛址诪旨执讚职专指砖讈, 诇止讗 砖讈职谞址转 拽侄讘址注 讜职诇止讗 砖讈职谞址转 注植专址讗讬. 驻讬专讜砖 砖讈执讬谞址转 拽侄讘址注 拽讗讬 注诇 砖讬谞转 讛诇讬诇讛 砖讚专讻诐 讛讬讛 诇拽讘讜注 诇讬诪讜讚 讘讬转 讛诪讚专砖 讙诐 讘诇讬诇讜转 讗讱 讛讬讜 讬砖谞讬诐 砖诐 砖诇砖 讗讜 讗专讘注 砖注讜转 砖讬谞转 拽讘注 讜讛讜讗 讙诐 讘诇讬诇讛 诇讗 讛讬讛 讬砖谉 砖诐 砖讬谞转 拽讘注 讗诇讗 砖讬谞转 注专讗讬 讘砖讘讬诇 讛讛讻专讞.
讜诪讛 砖讗诪专 砖讈执讬谞址转 注植专址讗讬 拽讗讬 注诇 砖讬谞讛 砖讘讬讜诐 讚讗祝 注诇 驻讬 讚讛讬讜 讛转诇诪讬讚讬诐 讬砖谞讬诐 讘讬讜诐 砖讬谞转 注专讗讬 诪讞诪转 讚讛诐 谞注讜专讬诐 讘专讜讘 砖注讜转 砖诇 讛诇讬诇讛 注诐 讻诇 讝讛 讛讜讗 诇讗 讛讬讛 讬砖谉 砖讬谞转 注专讗讬 砖讚专讻诐 诇讬砖谉 讘讬讜诐, 讻诇诇 讜注讬拽专.



讜职诇止讗 讗指诪址专职转旨执讬 讚旨指讘指专 砖讈侄诇旨止讗 砖讈指诪址注职转旨执讬 诪执驻旨执讬 专址讘旨执讬 诪值注讜止诇指诐. 讻转讘 讛专讘 讞讬讚"讗 讝"诇 讘住驻专讜 砖诪讞转 讛专讙诇 诪讛讻讗 诪拽砖讜 注诇 诪讛 砖讗诪专 讛专诪讘"谉 讝"诇 驻专拽 讛讝讛讘 讙讘讬 转谞讜专讜 砖诇 注讻谞讗讬 (讘讘讗 诪爪讬注讗 谞讟:) 砖讛讞讻诪讬诐 讛讬讜 讗讜诪专讬诐 诪驻讬 讛砖诪讜注讛 讜专讘讬 讗诇讬注讝专 讛讬讛 讗讜诪专 '讻讱 谞专讗讛 讘注讬谞讬' 诇驻讬讻讱 诇讗 拽讘诇讜 诪诪谞讜 讻诇 专讗讬讜转 砖讘注讜诇诐 讜讗讬诇讜 讛讜专讛 诇诪注砖讛 讘讝诪谉 讛讘讬转 讛讬讛 谞注砖讛 讝拽谉 诪诪专讗! 注讚 讻讗谉 讚讘专讬 讛专诪讘"谉 讝"诇 讚讻转讘讜 讘砖诪讜 讛谞讬诪讜拽讬 讬讜住祝 讜讛专讬讘"砖 讜讛讚讘专 拽砖讛 讚诇讗 讗驻砖专 砖讬讗诪专 专讘讬 讗诇讬注讝专 '讻讱 谞专讗讛 讘注讬谞讬' 砖讛专讬 诇讗 讗诪专 讚讘专 砖诇讗 砖诪注 诪驻讬 专讘讜 诪注讜诇诐! 讜诇讻讗讜专讛 讛讬讗 拽讜砖讬讗 讗诇讬诪转讗 讜讻讘专 讞讝讬谞谉 诪讗讬 讚转专讬抓 讛专讘 讞讜讜转 讬讗讬专 讜诇讗 讛专讜讛 爪诪讗讜谞讬谞讜 讻讚讻转讬讘谞讗 砖诐 讘驻专拽 讛讝讛讘, 注讚 讻讗谉 诇砖讜谞讜 讛讙讗讜谉 讞讬讚"讗 讝"诇.
讜诇讬 讗谞讗 注讘讚讗 谞专讗讛 讚拽讜砖讬讗 诇讬转讗 诪注讬拽专讗 讚讘讗诪转 讘讛讱 注讜讘讚讗 讚注讻谞讗讬 砖讬谞讛 专讘讬 讗诇讬注讝专 砖讬讟转讜 讜诪谞讛讙讜 讜诇讗 谞讛讙 讘诪讬讚讛 讝讜 砖讛讬转讛 讗转讜 讗讜转讛 诪注砖讛 讗讞转 讛讬转讛 讜驻专住诪讛 讛讻转讜讘 讘转诇诪讜讚 讚讛讗 讙讚讜诇讛 诪讝讜 注讘讬讚 砖诐 砖讛讜讗 讛讬讛 讬讞讬讚 讜谞讞诇拽 注诇 专讘讬诐 讜注砖讛 讻诪讛 驻诇讬诇讜转 砖讬拽讘诇讜 讚注转讜 讘注诇 讻专讞诐 讜讻谉 诇讗 讬注砖讛 注诇 驻讬 讚讬谉 转讜专转讬谞讜 讛拽讚讜砖讛 砖讗诪专讛 (砖诪讜转 讻讙, 讘) '讗址讞植专值讬 专址讘执旨讬诐 诇职讛址讟止旨转' 讜讗诐 讻谉 讗讬谉 诇转诪讜讛 注诇 诪讛 砖注讘专 注诇 诪讬讚转讜 讛谞讝讻专 讜讻讬 诪讬讚转讜 讛谞讝讻专 注讚讬驻讛 诪讛讻诇诇 讛谞讗诪谉 砖讘转讜专讛 讚'讗址讞植专值讬 专址讘执旨讬诐 诇职讛址讟止旨转'? 讜讗讬讱 诇讗 讛砖讙讬讞 讘讜 讜讻诇 砖讻谉 讛讬讻讗 讚讛专讘讬诐 诪注讬讚讬诐 砖讻讱 拽讘诇讛 讗爪诇诐 诪驻讬 讛砖诪讜注讛 讗讬讱 注诇讛 注诇 讚注转讜 诇讞诇讜拽 注诇 讛砖诪讜注讛 诪住讘专讛 讚谞驻砖讬讛? 讜专讗讛 讜讛讘讟 讘讚讬谉 砖讚谞讜 讗讜转讜 砖讘专讻讜讛讜 讜诪讝讛 转讚注 拽讜砖讬 讛讚讘专 砖砖讙讙 讘讜 讻诪讛 讛讬讛 讜讛讘谉 讘讚讘专讬 讛专诪讘"谉 讝"诇 砖讻转讘 讜讗诇讜 讛讜专讛 诇诪注砖讛 讘讝诪谉 讛讘讬转 讛讬讛 谞注砖讛 讝拽谉 诪诪专讗! 砖专诪讝 讘讝讛 诇讜诪专 讗讜转讜 讛讬讜诐 讬爪讗 专讘讬 讗诇讬注讝专 注"讛 诪讙讚专 讛讛诇讻讛 讜讘讜讚讗讬 砖谞转讙诇讙诇 讛讚讘专 诇讛讬讜转 诇讜 讻讱 讘砖讘讬诇 讗讬讝讛 讟注诐 讻诪讜住 讻讬 诇讗 注诇 讞谞诐 讘讗 诇讬讚讬 讻讱! 讜讘讞讚讜砖讬谞讜 注砖讬谞讜 讗讬讝讛 讟注诪讬诐 讘讚讘专 讝讛 砖谞转讙诇讙诇 讘讻讱 讜讗讬讱 砖讬讛讬讛 讗讬谉 拽讜砖讬讗 诪讛讱 注讜讘讚讗 诇讜诪专 讗讬讱 砖讬谞讛 诪讚转讜 诇讘诇转讬 讬讗诪专 讚讘专 砖诇讗 砖诪注 诪驻讬 专讘讜? 讚讙讚讜诇讛 诪讝讜 砖讬谞讛 讘讛讱 注讜讘讚讗 讜讝讛 讘专讜专.
讜讛谞讛 讘驻转讞 注讬谞讬诐 讘驻专拽 讛讝讛讘 讛讘讬讗 讛转讬专讜抓 诪谉 讛讙讗讜谉 讞讜讜转 讬讗讬专 讝"诇 讻讱 讚讻砖讛讬讜 砖讜讗诇讬谉 诪诪谞讜 讛诇讻讛 诇诪注砖讛 讗讝 诇讗 讛讜专讛 讚讘专 砖诇讗 砖诪注 诪驻讬 专讘讜 诪讛 砖讗讬谉 讻谉 讻砖讚谉 注诐 讞讘讬专讬讜 讘讛诇讻讛 讘转谞讜专讜 砖诇 注讻谞讗讬 讛讬讛 讗讜诪专 讚注转讜 讜讻转讘 讛讙讗讜谉 讞讬讚"讗 讚讘专讬讜 拽砖讬诐 诇砖诪讜注 讚讛专讬 讛讗 讚转谞讜专讜 砖诇 注讻谞讗讬 讛诇讻讛 诇诪注砖讛 讛讬讛 讻讚诪砖诪注 讘住讜讙讬讬谉 讜讻讜' 注讬讬谉 砖诐.
讜讬砖 诇讬讬砖讘 讚讘专讬讜 讚讛转诐 讛砖讗诇讛 谞砖讗诇讛 转讞诇讛 诪谉 讛讞讻诪讬诐 讜诇讗 诪谉 专讘讬 讗诇讬注讝专 讜讛诐 讛讜专讜 诇讟诪讗 讜讗讞专 砖砖诪注 专讘讬 讗诇讬注讝专 转砖讜讘转诐 谞讞诇拽 注诪讛诐 诇住转讜专 讚讘专讬讛诐 讘讚专讱 砖拽诇讗 讜讟专讬讬讗 讜讝讛 讘注诇 讛转谞讜专 讻砖砖诪注 讚专讘讬 讗诇讬注讝专 讞讜诇拽 注诇 讛讞讻诪讬诐 讜诪讟讛专 讛诇讱 讜注砖讛 诪注砖讛 注诇 驻讬 讚讘专讬讜 砖诇 专讘讬 讗诇讬注讝专 诇讟讛专 讗讘诇 讛讜讗 诇讗 讛讜专讛 诇讘注诇 讛诪注砖讛 讘驻讬专讜砖 诇讟讛专 讜讗讞专 讻讱 讛讞讻诪讬诐 讛讘讬讗讜 讻诇 讗讜转诐 讟讛专讜转 砖谞注砖讜 注诇 驻讬 讚讘专讬 专讘讬 讗诇讬注讝专 讜砖专驻讜诐.



讗指诪职专讜旨 注指诇指讬讜 注址诇 专址讘旨指谉 讬讜止讞指谞指谉 讘旨侄谉 讝址讻旨址讗讬: 诪执讬旨指诪指讬讜 诇止讗 砖讉指讞 砖讉执讬讞址转 讞只诇旨执讬谉. 讛谞讛 谞讜讚注 (住谞讛讚专讬谉 诪讗.) 讚专讘谉 讬讜讞谞谉 讘谉 讝讻讗讬 讞讬 拽"讱 砖谞讛 讜讗专讘注讬诐 诪讛诐 注住拽 讘驻专拽诪讟讬讗 讜讗专讘注讬诐 诇诪讚 讜讗专讘注讬诐 诇讬诪讚 讜诇讻谉 诪讛 砖讗诪专 '诪执讬旨指诪指讬讜 诇止讗 砖讉指讞 砖讉执讬讞址转 讞只诇旨执讬谉' 拽讗讬 注诇 讗讜转诐 讛砖诪讜谞讬诐 砖谞讛 砖讛诐 讬诪讬诐 讛诪讜讘讞专讬诐 砖诇讜 讜诇讝讛 讗诪专 诪执讬旨指诪指讬讜 专讜爪讛 诇讜诪专 诪讬诪讬诐 讛诪讜讘讞专讬诐 讛专讗讜讬讬诐 讗诇讬讜 砖谞讞砖讘讬诐 讬诪讬诐 讙诪讜专讬诐. 讜谞专诪讝 讙诐 讻谉 诪执讬旨指诪指讬讜 诪讬诪讬 讜讗"讜 专讜爪讛 诇讜诪专 诪讬诪讬 砖诇 注住拽 转讜专讛 砖讘注诇 驻讛 砖讛讬讗 砖砖讛 住讚专讬诐.



讜职诇止讗 讛执专职讛值专 讘旨执诪职讘讜止讗讜止转 讛址诪旨职讟只谞旨指驻讜止转. 拽砖讛 诪讗讬 专讘讜转讬讛 讚专讘谉 讬讜讞谞谉 讘谉 讝讻讗讬 讘讝讛 讜讛诇讗 讝讛 讗住讜专 诪讚讬谞讗 诇讻诇 讗讚诐?
讜谞专讗讛 诇讬 讻讬 讘讚专讱 讛讟讘注 讻诇 讞讻诐 砖讛讜讗 讗讚讜拽 讘转讜专讛 讬诪讬诐 讜诇讬诇讜转 拽砖讛 注诇讬讜 诪讗讚 讚讘专 讝讛 诇砖诪讜专 注爪诪讜 诇讘诇转讬 讬讛专讛专 讘讚讘专讬 转讜专讛 讘诪讘讜讗讜转 讛诪讟讜谞驻讜转 讜诪讜讻专讞 砖讬砖讙讛 讘讝讛 讜讗谞讜住 诪拽专讬 讜讻诪讜 砖讗诪专讜 讘讙诪专讗 (讝讘讞讬诐 拽讘:) 注诇 专讘讬 讗诇注讝专 讘谉 专砖讘"讬 砖讛专讛专 讘讚讘专 讗讞讚 诪讚讘专讬 转讜专讛 讘讘讬转 讛讻住讗 讜讛拽砖讛 讘讙诪专讗 讗讬讱 讬注砖讛 讻谉 讜诪砖谞讬 讚讗谞讜住 讛讬讜 讜讗诐 讻谉 讻驻讬 讛讟讘注 拽砖讛 诇砖诪讜专 注爪诪讜 讘讚讘专 讝讛 讜讛讬讬谞讜 砖讘讞讜 砖诇 专讘谉 讬讜讞谞谉 讘谉 讝讻讗讬 讚讗祝 注诇 驻讬 砖讛讬讛 讗讚讜拽 讘转讜专讛 讛专讘讛 讜拽砖讛 诇砖诪讜专 注爪诪讜 讘讚讘专 讝讛 注诐 讻诇 讝讛 讛讬讛 砖讜诇讟 讘讟讘注讜 讜谞讝讛专 诪讗讚 诇讘诇转讬 讬砖讙讛 讘砖讜诐 驻注诐 诇讛专讛专 讘讚讘专讬 转讜专讛 讘诪拽讜诐 诪讟讜谞祝.



讜职诇止讗 诪职爪指讗讜止 讗指讚指诐 讬讜止砖讈值讘 讜职讚讜止诪值诐, 讗侄诇旨指讗 讬讜止砖讈值讘 讜职砖讈讜止谞侄讛. 拽砖讛 讻讬讜谉 砖住讬驻专 讘砖讘讞讜 讚职诇止讗 讛指诇址讱职 讗址专职讘旨址注 讗址诪旨讜止转 讘旨职诇止讗 转旨讜止专指讛 讜旨讘职诇止讗 转旨职驻执诇旨执讬谉 讗诐 讻谉 讻诇 砖讻谉 砖诇讗 讛讬讛 '讬讜止砖讈值讘 讜职讚讜止诪值诐'! 讜诪讗讬 讞讬讚讜砖 拽讗 诪砖诪注 诇谉 讘讝讛?
讜谞专讗讛 诇讬 讘住"讚 诪讛 砖讗诪专 '讬讜止砖讈值讘 讜职讚讜止诪值诐' 讗讬谉 讛讻讜谞讛 诇讜诪专 砖诇讗 讛讬讛 讘讟诇 诪讚讘专讬 转讜专讛 讚讝讛 驻砖讬讟讗 讜讗讬谉 讝讛 讞讬讚讜砖 讗诇讗 讛讻讜谞讛 讚讬砖 讗讚诐 砖讬讙注 诪讙专住转讜 讜讛讜讗 讬讜砖讘 讜讚讜诪诐 诇砖诪讜注 讚讘专讬 转讜专讛 诪讗讞专讬诐 讚讙专住讬 诇驻谞讬讜 讗讜 讚讜诪诐 讜诪讛专讛专 讚讘专讬 转讜专讛 讘诇讘讜 讗讱 专讘谉 讬讜讞谞谉 讘谉 讝讻讗讬 诇讗 诪爪讗讜 讗讚诐 讬讜砖讘 讜讚讜诪诐 讘讗讜驻谉 讝讛 讗诇讗 转诪讬讚 讬讜砖讘 讜讙讜专住 砖诪讜爪讬讗 讚讘专讬 转讜专讛 诪驻讬讜 讗祝 注诇 驻讬 砖讛讬讛 讬讙注 诪讗讚 讻诪讜 砖讗诪专讜 (注讬专讜讘讬谉 谞讚.) '讻执旨讬 讞址讬执旨讬诐 讛值诐 诇职诪止爪职讗值讬讛侄诐' (诪砖诇讬 讚, 讻讘) 诇诪讜爪讬讗讛诐 讘驻讛.
讜诪讛 砖讗诪专 诇止讗 驻旨指转址讞 讗指讚指诐 讚旨侄诇侄转 诇职转址诇职诪执讬讚指讬讜 讗侄诇旨指讗 讛讜旨讗 讘旨职注址爪职诪讜止 拽砖讛 讜讻讬 讬砖 讘讬转 讛诪讚专砖 讘诇讗 砖诪砖 讜诇诪讛 讛讬讛 注讜砖讛 诪诇讗讻转讜 砖诇 砖诪砖? 讜谞专讗讛 诇讬 讚讘讬讜诐 讛讬讛 驻转讞 讘讬转 讛诪讚专砖 驻转讜讞 转诪讬讚 讗讱 讘诇讬诇讛 住讜讙专讬诐 讗讜转讜 讜讻诇 讗讚诐 砖讬讘讗 驻讜转讞讬谉 诇讜 讜住讜讙专讬谉 讗讜转讜 转讻祝 讘注转 砖谞讻谞住 讜专讘谉 讬讜讞谞谉 讘谉 讝讻讗讬 讛讬讛 讚专讻讜 诇讘讗 诇讘讬转 讛诪讚专砖 拽讜讚诐 讞爪讜转 拽讜讚诐 讻诇 讛转诇诪讬讚讬诐 讜讗讞专 砖谞讻谞住 住讜讙专 讛砖诪砖 讛讚诇转 讜讛讜诇讱 诇讬砖谉 讜讻砖讬讘讗讜 讗讞专 讻讱 转诇诪讬讚讬诐 讜讚讜驻拽讬诐 注诇 讛驻转讞 诇讬讻谞住 讛讬讛 专抓 讜驻讜转讞 诇讛诐 拽讜讚诐 砖讬拽讬抓 讛砖诪砖 诇驻转讜讞 诇讛诐.



转旨指谞讜旨 专址讘旨指谞指谉: 砖讈职诪讜止谞执讬诐 转旨址诇职诪执讬讚执讬诐 讛指讬讜旨 诇讜止 诇职讛执诇旨值诇 讛址讝旨指拽值谉. 谞专讗讛 诇讬 讘住"讚 讝讻讛 诇砖诪讜谞讬诐 转诇诪讬讚讬诐 讻谞讙讚 砖诪讜谞讬诐 砖谞讛 讗砖专 诇诪讚 讜讗砖专 诇讬诪讚 讻讬 讛讜讗 讞讬 拽"讱 砖谞讬诐 讜讘谉 讗专讘注讬诐 砖谞讛 注诇讛 诪讘讘诇 诇讗专抓 讬砖专讗诇 诇诇诪讜讚 转讜专讛 讜讗专讘注讬诐 砖谞讛 诇诪讚 讜讗专讘注讬诐 砖谞讛 驻专谞住 讗转 讬砖专讗诇 讘谞砖讬讗讜转讜 讜讻谞讝讻专 讘住讚专 讛讚讜专讜转 注讬讬谉 砖诐.
讜谞专讗讛 诇讬 讘住"讚 诇专诪讜讝 讻诇 讝讛 讘砖诪讜 讛讟讜讘 讚讗讜转 讛"讗 砖讘砖诪讜 诪讜专讛 砖诇诪讚 转讜专讛 诇砖诪讛 讻讗砖专 讘讬讗专 专讘讬谞讜 讛讗专"讬 讝"诇 讘住讜讚 诇砖诪讛 砖讛讜讗 诇砖诐 讛"讗 砖讛讜讗 住讜讚 诇讗讛 讻谞讜讚注 讜讗讜转 诇诪"讚 诪讜专讛 注诇 讗专讘注讬诐 砖诇诪讚 讛讜讗 注爪诪讜 讜讗讜转 诇诪"讚 讛砖谞讬 讬讜专讛 注诇 诇讬诪讜讚 讛转讜专讛 砖诇讬诪讚 诇讗讞专讬诐 讘讝诪谉 谞砖讬讗讜转讜 讙诐 讛诇诪"讚 注爪诪讜 讬砖 讘诪讬诇讜讗讜 诪' 诇讛讜专讜转 注诇 讗专讘注讬诐 砖诇诪讚 讜讗专讘注讬诐 砖诇讬诪讚 讜谞砖讗专 讻讗谉 讚' 讜讻讗谉 讚' 诇专诪讜讝 注诇 讚' 讞诇拽讬 讛转讜专讛 砖讛诐 驻专讚"住 [驻砖讟 专诪讝 讚专砖 住讜讚] 讗砖专 诇诪讚 讜讗砖专 诇讬诪讚.
讜注讜讚 谞专讗讛 诇讬 讘住"讚 诇专诪讜讝 讘砖诪讜 讛讟讜讘 讚讗讜转 讛"讗 砖讘砖诪讜 讬讜专讛 砖诇诪讚 转讜专讛 诇砖诪讛 砖讛讜讗 诇砖诐 讛"讗 讻讗诪讜专 诇注讬诇 讜谞砖讗专讜 砖谞讬 诇诪讚讬"谉 砖讻诇 讗讞讚 诪住驻专讜 砖诇讜砖讬诐 诇专诪讜讝 注诇 转诇诪讬讚讬讜 砖讛讬讜 砖诇讜砖讬诐 专讗讜讬讬谉 砖转砖专讛 砖讻讬谞讛 注诇讬讛诐 讜砖诇砖讬诐 专讗讜讬讬谉 砖转注诪讜讚 诇讛诐 讞诪讛 讜谞拽讜讚讛 砖转讞转 讛诇诪"讚 讚讛诇诇 讛讬讗 爪讬专"讬 砖讛讜讗 砖谞讬 讬讜讚讬"谉 砖诪住驻专诐 注砖专讬诐 讻谞讙讚 注砖专讬诐 转诇诪讬讚讬诐 讛讘讬谞讜谞讬诐 讜住讬诪谉 讝讛 讻诇诇 讙讚讜诇 讘转讜专讛 讻诇诇 注砖专讬诐 讜砖诇砖讬诐 讜砖诇砖讬诐.



砖讈职诇止砖讈执讬诐 诪值讛侄诐 专职讗讜旨讬执讬谉 砖讈侄转旨执砖讈职专侄讛 砖讈职讻执讬谞指讛 注植诇值讬讛侄诐 讻旨职诪止砖讈侄讛 专址讘旨值谞讜旨. 讻转讘 讛讙讗讜谉 讞讬讚"讗 讝"诇 讘驻转讞 注讬谞讬诐 诪拽砖讬诐 讜讛讗 讻转讬讘 (讚讘专讬诐 诇讚, 讬) '讜职诇止讗 拽指诐 谞指讘执讬讗 注讜止讚 讘职旨讬执砖职讉专指讗值诇 讻职旨诪止砖侄讈讛'? 注讬讬谉 砖诐. 讜诇讗 拽砖讛 诪讬讚讬 讚'专职讗讜旨讬执讬谉' 拽讗诪专 讗讘诇 讘讗诪转 诇讗 讛讜讜 谞讘讬讗讬 讗驻讬诇讜 讘诪讚专讙讛 讛拽讟谞讛 讻讬 驻住拽讛 讛谞讘讜讗讛 讗讞专 讞讙讬 讝讻专讬讛 讜诪诇讗讻讬 讜拽专讗 讗诪专 '讜职诇止讗 拽指诐 讻职旨诪止砖侄讈讛' 拽讬诪讛 讘驻讜注诇.
讗讜 谞专讗讛 诇讬 诇注谞讬谉 讛讛转诪讚讛 诪讚诪讬 诇讛讜 讻讬 诪爪讬谞讜 讘诪砖讛 专讘讬谞讜 注"讛 诇讗 讝讝讛 砖讻讬谞讛 诪诪谞讜 讗驻讬诇讜 砖注讛 讗讞转 讻谉 讛诐 讛讬讜 专讗讜讬讬诐 诇讛砖专讗转 砖讻讬谞讛 讘转诪讬讚讜转 讗讘诇 讘诪讚专讙转 讛谞讘讜讗讛 讜讛砖专讗转 砖讻讬谞讛 诇讗 讗讬讬专讬 讛讻讗 讚讗讬谉 讛讻讬 谞诪讬 讛讬讜 讝讜讻讬谉 诇诪讚专讙讛 讻驻讬 注专讻诐 讚讜拽讗 讗讘诇 诇诪讚专讙转 谞讘讜讗讛 砖诇 诪砖讛 专讘讬谞讜 注"讛 讗讬 讗驻砖专 诇讛讙讬注.
讗讬 谞诪讬 讛砖专讗转 砖讻讬谞讛 讚谞拽讬讟 讛讻讗 注诇 专讜讞 讛拽讜讚砖 讜诇讗 注诇 谞讘讜讗讛 讜讻诪讜 砖讻转讘 专讘讬谞讜 讛讗专"讬 讝"诇 讘专讬砖 砖注专 专讜讞 讛拽讜讚砖 砖讝讻讛 讚讜讚 讛诪诇讱 注"讛 诇专讜讞 讛拽讜讚砖 诇诪讚专讙讛 讙讚讜诇讛 讻诪讜 诪讚专讙转 诪砖讛 专讘讬谞讜 注"讛 讘谞讘讜讗讛 砖讛讬转讛 拽讜诇 讘拽讜诇 讜讻诪讜 砖讛讬讛 诪砖讛 专讘讬谞讜 注"讛 专讘谉 砖诇 讻诇 谞讘讬讗讬诐 讘谞讘讜讗讛 讻谉 讛讬讛 讚讜讚 讛诪诇讱 注"讛 专讘谉 砖诇 讻诇 讘注诇讬 专讜讞 讛拽讜讚砖 砖诇讗 讬砖 爪讚讬拽 砖讝讻讛 诇诪讚专讙转讜 讘专讜讞 讛拽讜讚砖.



讜旨砖讈职诇止砖讈执讬诐 诪值讛侄诐 专职讗讜旨讬执讬谉 砖讈侄转旨址注植诪止讚 诇指讛侄诐 讞址诪旨指讛 讻旨执讬讛讜止砖讈只注址 讘旨执谉 谞讜旨谉. 讛讗 讚谞拽讟 讬讛讜砖注 诪砖讜诐 讚砖注讜转 砖诇 讬讛讜砖注 谞驻讬砖讬 诪砖注讜转 讚诪砖讛 专讘讬谞讜 注"讛 讜讻谞讝讻专 讘讙诪专讗 讜讘讝讛 讛讜讬 专讘讜转讗 讟驻讬. 讜注讜讚 讚讬讛讜砖注 讗讬转 讘讬讛 专讘讜转讗 讟驻讬 砖讙讝专 注诇 讛砖诪砖 讚讜诐 诇注讬谞讬 讻诇 讬砖专讗诇 讚讻转讬讘 (讬讛讜砖注 讬, 讬讘) '讜址讬止旨讗诪侄专 诇职注值讬谞值讬 讬执砖职讉专指讗值诇 砖侄讈诪侄砖讈 讘职旨讙执讘职注讜止谉 讚旨讜止诐' 讜讗讬转讗 讘诪讚专砖 转谞讞讜诪讗 (诪讚专砖 转谞讞讜诪讗 驻专砖转 讗讞专讬 诪讜转, 住讬诪谉 讬讚 讜讘讬诇拽讜讟 砖诪注讜谞讬 注诇 谞"讱 讻讘) 讗指诪址专 诇讜止 讛址砖旨讈侄诪侄砖讈 诇执讬讛讜止砖讈只注址: 讗址转旨指讛 讗讜止诪值专 诇执讬 '讚旨讜止诐'?! 讬值砖讈 拽指讟指谉 驻旨讜止转值讞址 驻旨执讬讜 讜职讗讜止诪值专 诇职讙指讚讜止诇 讛值讬诪侄谞旨讜旨 '讚旨讜止诐'? 讗植谞执讬 谞执讘职专值讗转执讬 讘旨指专职讘执讬注执讬 讜职讗址转旨指讛 谞执讘职专值讗转指 讘旨址砖旨讈执砖旨讈执讬 讜职讗址转旨指讛 讗讜止诪值专 诇执讬 '讚旨讜止诐'? 讗指诪址专 诇讜止 讬职讛讜止砖讈只注址: 讘旨侄谉 讞讜止专执讬谉 拽指讟指谉 砖讈侄讬旨值砖讈 诇讜止 注侄讘侄讚 讝指拽值谉 讗值讬谞讜止 讗讜止诪值专 诇讜止 砖讈职转止拽! 诇止讗 拽指谞指讛 讗址讘职专指讛指诐 讗指讘执讬谞讜旨 讛址砖旨讈指诪址讬执诐 讜职讻指诇 诪址讛 砖讈侄讘旨职转讜止讻讜止 砖讈侄谞旨侄讗直诪址专 (讘专讗砖讬转 讬讚, 讬讟) '讘指旨专讜旨讱职 讗址讘职专指诐 诇职讗值诇 注侄诇职讬讜止谉 拽止谞值讛 砖指讈诪址讬执诐 讜指讗指专侄抓'? 讜职诇止讗 讝讜止 讘旨执诇职讘址讚 讗侄诇旨指讗 砖讈侄谞旨执砖讈职转旨址讞植讜执讬转指 讻旨职注侄讘侄讚 诇执驻职谞值讬 讬讜止住值祝 砖讈侄谞旨侄讗直诪址专 (讘专讗砖讬转 诇讝, 讟) '讜职讛执谞值旨讛 讛址砖侄旨讈诪侄砖讈 讜职讛址讬指旨专值讞址 讜职讗址讞址讚 注指砖指讉专 讻旨讜止讻指讘执讬诐 诪执砖职讈转址旨讞植讜执讬诐 诇执讬' 讗指诪址专 诇讜止 讛址砖旨讈侄诪侄砖讈 讗址转旨指讛 讗讜止诪值专 砖讈侄讗直讚讜止诐 讜旨诪执讬 讗讜止诪值专 拽执诇旨讜旨住讜止 砖讈侄诇 讛拽讘"讛? 讗指诪址专 诇讜止 砖讈职转止拽! 讜址讗植谞执讬 讗讜止诪值专, 砖讈侄谞旨侄讗直诪址专 '讗指讝 讬职讚址讘值旨专 讬职讛讜止砖只讈注址' 讜职讗值讬谉 讗指讝 讗侄诇旨指讗 砖讈执讬专指讛 砖讈侄谞旨侄讗直诪址专 (砖诪讜转 讟讜, 讗) '讗指讝 讬指砖执讈讬专 诪止砖侄讈讛' 注讬讬谉 砖诐. 谞诪爪讗 讚讗讬讻讗 专讘讜转讗 讙讘讬 讬讛讜砖注 讘注诪讬讚转 讛砖诪砖 砖讛注诪讬讚讜 讘注诇 讻专讞讜 讘讟注谞讛 讙讚讜诇讛 砖讘讬专专 砖讛讜讗 讙讚讜诇 诪诪谞讜 讜诇讻讱 讗诪专 专职讗讜旨讬执讬谉 讻旨执讬讛讜止砖讈只注址.
讜讘谞讬 讬讚讬讚讬 讻讛"专 讬注拽讘 讛讬"讜 转讬专抓 讗讬讻讗 专讘讜转讗 讘讬讛讜砖注 砖驻谞讬 讬讛讜砖注 讻驻谞讬 诇讘谞讛 讜注诐 讻诇 讝讛 讛注诪讬讚 讛讞诪讛 诪讛 砖讗讬谉 讻谉 诪砖讛 专讘讬谞讜 注"讛 驻谞讬讜 讻驻谞讬 讞诪讛 注讚 讻讗谉 讚讘专讬讜 谞专"讜.



专址讘旨指谉 讬讜止讞指谞指谉 讘旨侄谉 讝址讻旨址讗讬, 砖讈侄诇旨止讗 讛执谞旨执讬讞址 诪执拽职专指讗, 诪执砖讈职谞指讛 讜讻讜'. 谞专讗讛 诇讬 诪执拽职专指讗 讚讝讻专 讻讗谉 讛讬讬谞讜 讞讻诪转 讛讚拽讚讜拽 砖讘诪拽专讗 砖讛讬讗 讙诐 讻谉 讞讻诪讛 讙讚讜诇讛 讜谞诪爪讗 诪谞讛 讻讗谉 讬"讞 讞诇讜拽讜转 讻讬 拽址诇旨讜止转 讜址讞植诪讜旨专讜止转 讛诐 讚讘专 讗讞讚 砖讛讜讗 注谞讬谉 拽诇 讜讞讜诪专.
讜谞专讗讛 诇讬 讘住"讚 讻讬 讛讬讛 爪讚讬拽 讞讬 诇讻讱 讝讻讛 诇讬"讞 讛谞讝讻专讬诐 驻讛 讜谞专诪讝讜 讘砖诪讜 砖砖诪讜 讛讜讗 讞"讬 谞讜"谉 砖讝讻讛 诇讘讬谞讛 砖讬砖 讘讛 谞讜"谉 砖注专讬诐 讜诇讻讱 讝讻讛 诇讞"讬 诇讬诪讜讚讬诐 讛谞讝讻专. 讗讜 谞讜"谉 讛讜讗 讚讙 砖讛讞讻诐 诪讻讜谞讛 讘砖诐 谞讜谞讗 专讘讗 讻谞讝讻专 讘讝讜讛专 讛拽讚讜砖 讜讻讬讜谉 讚专讘谉 讬讜讞谞谉 讘谉 讝讻讗讬 砖讛讜讗 拽讟谉 砖讘讻讜诇诐 讝讻讛 诇讬"讞 诇讬诪讜讚讬诐 讛谞讝讻专 讜讚讗讬 讻讜诇诐 讝讻讜 诇讛诐.
讜讘讝讛 讬讜讘谉 讘住"讚 (转讛诇讬诐 拽诪讛, 讟讝) '讜旨诪址砖职讉讘执旨讬注址 诇职讻指诇 讞址讬 专指爪讜止谉' 转讬讘转 诇职讻指诇 [80] 专诪讝 诇砖诪讜谞讬诐 转诇诪讬讚讬诐 砖诇 讛诇诇 注"讛 砖讛讬转讛 讞诇讜拽转诐 砖诇砖讬诐 讜注砖专讬诐 讜砖诇砖讬诐 砖讛诐 讗讜转讬讜转 '诇职讻指诇' 讜职讛执砖讉职讘旨执讬注址 讛砖讬"转 讗转 '诇职讻指诇' 讛诐 讛砖诪讜谞讬诐 转诇诪讬讚讬诐 讞址讬 专指爪讜止谉, '讞址讬' 诇讬诪讜讚讬诐 砖诇 专指爪讜止谉.
讜诪讛 砖讗诪专 讙执讬诪址讟职专执讬旨指讗讜止转 注讬讬谉 驻讬专讜砖 专砖"讬 讝"诇. 讜拽砖讛 诇驻讬 讝讛 讗诪讗讬 谞拽讬讟 诇讛讗 讘转专 转旨职拽讜旨驻讜止转 讜讛讜讛 诇讬讛 诇讛 诇诪谞拽讟 讘讛讚讬 讛讚讜诪讬谉 诇讛?
讜谞专讗讛 诇讬 讘住"讚 讙执讬诪址讟职专执讬旨指讗讜止转 讛讜讗 讞讻诪转 讛诪住驻专 讜转砖讘讜专转 讜讘讻诇诇讛 讞讻诪转 讛诪讚讬讚讛. 讜砖讜讘 谞讝讻专转讬 诪砖谞讛 住讜祝 驻专拽 讙' 讚讗讘讜转 (诪砖谞讛 讗讘讜转 讙, 讬讞) '转职旨拽讜旨驻讜止转 讜职讙执诪址讟职专职讬指讗讜止转, 驻址旨专职驻职旨专指讗讜止转 诇址讞指讻职诪指讛' 讜驻讬专砖 专讘讬谞讜 讬讜谞讛 讝"诇 诪驻谞讬 砖讬砖 讘讛诐 讞砖讘讜谞讜转 专讘讬诐 讜讞讻诪转 讛讞砖讘讜谉 诪讞讚讚转 讛讗讚诐 注讬讬谉 砖诐. 讜注讬讬谉 讘转讜住驻讜转 讬讜诐 讟讜讘 砖诐 诪讛 砖讗诪专 注诇 讛讛谞讚住讛 讜注讬讬谉 诪讛 砖讗诪专 注诇 讚讘专讬讜 讛讙讗讜谉 讬注讘"抓 讝"诇 讘驻讬专讜砖讜 注诇 讗讘讜转 砖诐 讬注讜讬谉 砖诐.



讜职砖讉执讬讞址转 讚旨职拽指诇执讬诐. 讛谞讛 讘转砖讜讘讜转 讛讙讗讜谞讬诐 住讬诪谉 注"讚 讬砖 转砖讜讘讛 诇专讘讬谞讜 讛讗讬 讙讗讜谉 讝"诇 砖讻转讘 讜讝"诇 讜砖砖讗诇转诐 砖讬讞转 讚拽诇讬诐 讗诪专讜 讻讬 讬讜诐 砖讗讬谉 讘讜 谞砖讬讘转 讛专讜讞 讚讻砖讗转讛 驻讜专砖 住讚讬谉 讗讬谞讛 诪转谞注谞注转 讜讛讬讜讚注 注讜诪讚 讘讬谉 讘' 讚拽诇讬诐 砖讛诐 拽专讜讘讬诐 讝讛 诇讝讛 讜专讜讗讛 讗讬讱 讬谞讜注讜 讝讛 诇讝讛 讬砖 讘讜 住讬诪谉 砖诪讻讬专讬谉 讘讛诐 讻诪讛 讚讘专讬诐. 讜讗诪专讜 讻讬 诪专 讗讘专讛诐 拽讘讗住讬 讙讗讜谉 讝爪"诇 砖讛讬讛 讘砖谞转 讗诇祝 拽"诪 诇砖讟专讜转 讛讬讛 诪讻讬专 讘砖讬讞转 讚拽诇讬诐 讜讛讬讛 诪讜讚讬注 驻诇讬讗讜转 讙讚讜诇讜转 砖诪讻讬专讬谉 讘讛诐 讛讗诪转 诇讘谞讬 讗讚诐, 注讚 讻讗谉 诇砖讜谞讜 讬注讜讬谉 砖诐. 讜讙诐 专讘讬谞讜 讛讗专"讬 讝"诇 讝讻讛 诇讛讻讬专 讘砖讬讞转 讚拽诇讬诐 讻讗砖专 讛注讬讚 注诇讬讜 专讘讬谞讜 诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 讘讛拽讚诪转讜 诇砖注专 讛讛拽讚诪讜转 讬注讜讬谉 砖诐.



讚旨指讘指专 讙旨指讚讜止诇, 诪址注植砖讉值讛 诪侄专职讻旨指讘指讛, 讜职讚指讘指专 拽指讟指谉, 讛植讜指讬讜止转 讚旨职讗址讘旨址讬值讬 讜职专指讘指讗. 谞专讗讛 诇讬 讘住"讚 诪址注植砖讉值讛 诪侄专职讻旨指讘指讛 讛讜讗 注谞讬谉 讛讬讞讜讚讬诐 讛谞诪爪讗 诪讛诐 讘砖注专 专讜讞 讛拽讜讚砖 诇专讘讬谞讜 讛讗专"讬 讝"诇 讜拽专讬 诇讛讜 '诪址注植砖讉值讛 诪侄专职讻旨指讘指讛' 砖诪专讻讬讘 讛住驻讬专讜转 讜讛砖诪讜转 讜讛注讜诇诪讜转 讝讛 讘讝讛 讘讻讜谞转讜 讜讛诐 讚讘专 讬拽专 诪讗讚. 讜讗诪专 专讘讬谞讜 讛讗专"讬 讝"诇 诇诪讛专讞"讜 讝"诇 讚诇注谞讬谉 讛讬讞讜讚讬诐 讛讜讗 讙讚讜诇 讬讜转专 诪诇讬诪讜讚 讛住讜讚讜转 讻谞讝讻专 讘砖注专 专讜讞 讛拽讜讚砖 讜诇讛讬讜转 讻讬 注谞讬谉 诇讬诪讜讚 讝讛 讛讜讗 讘住讜讚 注讜诇诐 讛讗爪讬诇讜转 砖讛讜讗 讛讙讚讜诇, 诇讻讱 拽专讬 诇讬讛 '讚旨指讘指专 讙旨指讚讜止诇' 讗讱 讛植讜指讬讜止转 讚旨职讗址讘旨址讬值讬 讜职专指讘指讗 讛诐 讛拽讜砖讬讜转 讜讛转讬专讜爪讬诐 讘驻诇驻讜诇讬诐 讜讗诇讜 讛诐 讘住讜讚 讛注砖讬讛 讚讬讚讜注 诪讛 砖讗诪专 专讘讬谞讜 讛讗专"讬 讝"诇 讚拽讜砖讬讜转 讜转讬专讜爪讬诐 讛诐 诪砖讘专讬诐 讛拽诇讬驻讜转 砖讘注砖讬讛 讜诇讛讬讜转 讻讬 转讬拽讜谉 砖诇讛诐 讘注砖讬讛 砖砖诐 注讬拽专 讛拽诇讬驻讜转 诇讻讱 拽专讬 诇讛讜 '讚旨指讘指专 拽指讟指谉' 讻讬 讛注砖讬讛 讛讜讗 拽讟谉 砖讘讗专讘注 注讜诇诪讜转.
讜注讜讚 谞专讗讛 诇讬 讘住"讚 诇驻专砖 讛讟注诐 讚拽专讬 诇讛讜讬讜转 讚讗讘讬讬 讜专讘讗 '讚旨指讘指专 拽指讟指谉' 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘专讬砖 砖注专 专讜讞 讛拽讜讚砖 讚讛转谞讗讬诐 讛诐 诪讘讞讬谞转 讝诪谉 讚讙讚诇讜转 讜讛讗诪讜专讗讬诐 讛诐 诪讘讞讬谞转 讝诪谉 讛拽讟谞讜转 讛谞拽专讗 讬谞讬拽讛 讬注讜讬谉 砖诐. 讜讘讝讛 诪讜讘谉 讛讬讟讘 诪讛 讚拽专讬 诇讚讘专讬 讛讗诪讜专讗讬诐 '讚旨指讘指专 拽指讟指谉'. 讜专讗讬转讬 讘砖注专 讛讙诇讙讜诇讬诐 诇专讘讬谞讜 讛讗专"讬 讝"诇 (讘讛拽讚诪讛 诇"讜 讚祝 诪.) 砖讻转讘 讚讗讘讬讬 讛讬讛 讙诇讙讜诇 砖诇讬砖讬 诇谞砖诪讛 砖讛讬转讛 讘专讬讘"讝 讜诇讻讱 讗诪专讜 专讝"诇 注诇 专讘谉 讬讜讞谞谉 讘谉 讝讻讗讬 砖讈侄诇旨止讗 讛执谞旨执讬讞址 诪执拽职专指讗 讜旨诪执砖讈职谞指讛 讜讻讜' 讜职讛植讜指讬讜止转 讚旨职讗址讘旨址讬值讬 讜职专指讘指讗 讬注讜讬谉 砖诐. 讜讛砖转讗 诇驻讬 讚讘专讬 专讘讬谞讜 讛讗专"讬 讝"诇 讛谞讝讻专 诪讜讘谉 讛讟注诐 讚拽专讬 诇讛讜讜讬讜转 讚讗讘讬讬 讜专讘讗 讘砖诐 '讚旨指讘指专 拽指讟指谉' 讻讬 讛诐 砖诇 讙诇讙讜诇 砖诇讬砖讬 砖讛讜讗 拽讟谉 诇讙讘讬 专讘谉 讬讜讞谞谉 讘谉 讝讻讗讬 讜讚讜"拽.



诇职拽址讬旨值诐 诪址讛 砖旨讈侄谞旨侄讗直诪址专: (诪砖诇讬 讞, 讻讗) "诇职讛址谞职讞执讬诇 讗止讛植讘址讬 讬值砖讈 讜职讗止爪职专止转值讬讛侄诐 讗植诪址诇旨值讗". 驻讬专讜砖 讗诇 转讞砖讜讘 讚专讘谉 讬讜讞谞谉 讘谉 讝讻讗讬 讗讬讘讚 讝诪谉 讻讚讬 诇讬讚注 讞讻诪讜转 讗诇讜 砖讛诐 砖讉执讬讞址转 砖讈值讚执讬诐 讜职砖讉执讬讞址转 讚旨职拽指诇执讬诐 诪职砖讈指诇讜止转 讻旨讜止讘职住执讬诐 诪职砖讈指诇讜止转 砖讈讜旨注指诇执讬诐 讗诇讗 讘讗诪转 讛讜讗 讻诇 讝诪谞讜 注砖讗讜 拽讘注 诇诇诪讜讚 讛转讜专讛 讚讜拽讗 讜砖讗专 讞讻诪讜转 讛谞讝讻专 拽诇讟 讗讜转诐 讘住讬讬注转讗 讚砖诪讬讬讗 砖驻转讞 诇讘讜 诇讛讘讬谞诐 讘诪讛专讛 讛讜讗讬诇 讜讬砖 讘讛诐 爪讜专讱 诇注谞讬讬谞讬 转讜专讛 讜诇讻讱 讗诪专 '讜职讗止爪职专止转值讬讛侄诐 讗植诪址诇旨值讗' 讗谞讬 讘注爪诪讬 讗诪诇讗 讗讜爪专讜转 诪讜讞诐 讜诇讘诐 讜诇讗 注诇 讬讚讬 讬讙讬注讛 砖诇讛诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻诇 诇专讘讜转 讗转 讛拽讟谞讬诐. 注讬讬谉 驻住讞讬诐 讚祝 诪讙 注"讘 转讜住' 讚"讛 诪讗谉 砖诪注转:





驻谞讬 讬讛讜砖注

讘诪砖谞讛 诪讬 砖讛讬讛 专讗砖讜 讜专讜讘讜 讘住讜讻讛 讻讜' 诇讘拽专 讗转 专讘讬 讬讜讞谞谉 讘谉 讛讞讜专谞讬转 讻讜' 注讬讬谉 讘讞讬讚讜砖讬 讛专讬讟讘"讗 讜讘讞讬讚讜砖讬谞讜 诇注讬诇 讚祝 讙' 讜讘讞讬讚讜砖讬 讘专讻讜转 讚祝 讬"讗 讛讗专讻转讬 讬讜转专 注"砖 讜转诪爪讗 谞讞转:


讘讙诪专讗 诪谞讗 讛谞讬 诪讬诇讬 讚转"专 讗讝专讞 讻讜'  讛讗 讚诪拽砖讛 诪谞讗 讛谞讬 诪讬诇讬 讗祝 注"讙 讚诪讬诇转讗 讚驻砖讬讟讗 讘讻讜诇讛 转诇诪讜讚讗 讚讻诇 诪"注 砖讛讝"讙 谞砖讬诐 驻讟讜专讜转 讜诪砖谞讛 注专讜讻讛 讛讬讗 讘拽讬讚讜砖讬谉 讚祝 讻"讟 讜讘驻专拽 讛讬讛 拽讜专讗 讘诪砖谞讛 讚谞砖讬诐 讜注讘讚讬诐 讗诇讗 讚讗驻"讛 驻专讬讱 砖驻讬专 诪砖讜诐 讚讛讜讬 诪住讬拽 讗讚注转讬' 讚讬砖 诇讞讬讬讘谉 讘住讜讻讛 诪转砖讘讜 讻注讬谉 转讚讜专讜 讗讜 诪讙"砖 讟"讜 讟"讜 诪讞讙 讛诪爪讜转. 讜讗驻砖专 谞诪讬 讚诪注讬拽专讗 住"讚 讚讬砖 诇讞讬讬讘谉 诪讛讗讬 拽专讗 讙讜驻讗 讚讛讗讝专讞 讻讚讗砖讻讞谉 诇注谞讬谉 转讜住' 讬讛"讻 讗讜 诪专讬讘讜讬讗 讚讻诇 讚讛讗 讗砖讻讞谉 谞诪讬 讘驻专拽 讗诇讜 注讜讘专讬谉 讚讗讬讻讗 诇诪"讚 讚诪讛 砖讛谞砖讬诐 讞讬讬讘讜转 讘诪爪讛 诇讬诇讛 专讗砖讜谞讛 讛讬讬谞讜 诪专讬讘讜讬' 讚讻诇 注"砖 讜诪讛 砖讬砖 诇讚拽讚拽 讘住讜讙讬讗 讝讜 讚讛讗讝专讞 讻讘专 讻转讘转讬 讘讗专讬讻讜转 讘讞讬讚讜砖讬 拽讬讚讜砖讬谉 诇"讚 讘诇砖讜谉 讛转讜住' 砖诐 注讬讬谉 注诇讬讜:

